Castell de Mediona: Falcó tinnunculus, falcó xoriguer, (Xoriguer vulgar).\nFalcó tinnunculus, falcó xoriguer, (Xoriguer vulgar).\nPer tercer any consecutiu tenim al falcó xoriguer criant a l’absis de l’església del castell.\nCom sempre, la parella aprofita el forat deixat per una pedra que falta la façana, un parell de filades per damunt de les teules de l’antiga rectoria, lluny de la gent i prou amunt del perills que volten per terra. Ja a principis d’abril els escoltarem cridar i cridar tot el dia, els varem veure acoblar-se, fins que quan va arribar el moment: silenci ... ja no se sentien. Desprès d’un mes, per fi els varem veure sortint del niu a tots dos. Això volia dir que els pollets ja havien nascut feia vuit dies, que és el temps que la mare els cuida i els protegeix. Al cap d’aquest període es quan tots dos surten del niu a cercar aliments per a les cries. L’any passat varem poder observar com els ensenyaven a volar: es posaven a sobre de la teulada de la capella del Sant Crist i des d’allà els animaven a començar aquesta aventura. Després, algun ensurt, com alguna topada contra la paret en tornar al niu en dies de fort vent, o les volades més llargues, fins a la Torre Petita...Esperem tornar gaudir d’aquest privilegi també dins de poquets dies.\nAquest falcó és de mida mitjana (uns 75 centímetres), amb plomatge de color castany clar puntejat de castany fosc i amb el cap una mica grisenc. S’alimenta principalment de micro mamífers: ratolins, musaranyes, talpons i d’insectes grossos. El xoriguer és capaç de quedar-se suspès a l’aire fent "l’aleta", és a dir, es queda quiet lluitant contra el vent, la cua oberta en forma de ventall i buscant amb els seus ulls de rapinyaire qualsevol objecte de caça. Si en descobreix un, s’hi llança en picat: és un depredador incansable. Aquí al castell l’hi fa la competència a l’Acani, la nostra gateta encarregada de controlar els petits rosegadors.\nFotografia: JORDI CASALS PAIXÓ\nPublicado por Castell de Mediona en 16:29


Castell de Caldes de Malavella - Viquipèdia, l'enciclopèdia lliure\nCastell de Caldes de Malavella\nEntitat territorial administrativa Caldes de Malavella (Selva)\nC. Sant Grau. Caldes de Malavella (Selva)\n41° 50′ N, 2° 49′ E / 41.84°N,2.81°E / 41.84; 2.81Coord.: 41° 50′ N, 2° 49′ E / 41.84°N,2.81°E / 41.84; 2.81\nEl Castell de Caldes de Malavella és una fortificació situada al nord-est del nucli urbà de Caldes de Malavella (Selva), dalt del puig conegut amb el nom de Sant Grau. És una obra declarada bé cultural d'interès nacional.\nS'ha conservat un llenç de mur i tres torres circulars però no es conserven cap de les dependències internes del castell. La torre A està situada al costat lateral dret de la Casa Rosa, actual Consell Comarcal. Te planta de ferradura, amb basament més ample de baix que de dalt. El parament és de filada amb verdugades de maó. Els carreus són rectangulars i segurament de pedra de granet de Caldes. Actualment està coberta de teula àrab i adossada a dos edificis segurament d'origen medieval, però que han estat molt modificats.\nLa torre B té planta semicircular, paredat de filada en la part inferior (que és la més antiga), amb un petit bassament més ample que la resta de la torre. Segons el tipus de carreus i de paredat es poden diferenciar dues etapes de construcció. La part superior més moderna, amb carreus de pedra de granet i basalt, de paredat rústic, amb tres finestres en arc de mig punt; els brancals dels arcs són de maó comú i la volta de maó pitxolí; els arcs són cecs. La torre queda rematada per una petita cornisa de maó. Està adossada a un edifici del s.XX.\nLa torre C està situada al N- E de les Termes Romanes. Té planta semi-circular i està adossada a un angle de la muralla. Paredat de filada, fet amb pedres adobades en forma rectangular i col·locades en filada, això contrasta amb el paredat de la muralla que és rústic verdugat amb pedres bonyarrudes, de diferents mides, poc o gens adobades, i amb verdugat de pedra (cordó o faixa de pedres alineat, intercalat cada certs metres d'alçada i que dona un assentament més uniforme). Els carreus de la torre són rectagulars de granet de Caldes. La torre té un bassament esgraonat que dona suport al conjunt. És la torre més antiga, la datació se situa entre finals del segle xii i mitjan segle xiii, tot i que els seus fonaments podrien correspondre a l'època romana.\nEl pany de muralla, en direcció nord-sud, queda a la banda de llevant de les restes conservades del conjunt termal romà. Té uns 20 m de llargada. Presenta un parament irregular, amb abundant calç que tapa bona part de les pedres. Aquest fet, junt amb el cordó de pedres alineat, intercalat cada certs metres d'alçada i que dona un assentament més uniforme, fa pensar que el mur fou construït amb un sistema d'encofrat. La datació se situaria a partir del segle xiv.\nL'any 1054 surt esmentat un "Castro Vetulo" que en un altre document de 1057 s'anomena "Castro quod dicunt Malavela". El primer document és una escriptura de donació feta per la comtessa Ermessenda (muller del comte Ramon Borrell) a Oldegold i a la seva muller Sabrosa, d'un terreny situat en el comtat de Girona, a la parròquia de Santa Maria i Sant Esteve de Caldes. L'afrontació occidental d'aquest terreny és l'esmentat "Castro Vetulo". El segon document és el jurament pel fet pel senescal Amat Elderic a la comtessa Almodis, muller de Ramon Berenguer I. La primera referència que tenim del castell de Caldes és de l'any 1183 en una sentència emesa pel sagristà de Girona Arnau Darnius on s'esmenta la carta forum de Calidis.\nPer altra banda, el 1225 trobem documentat el castell de "Malavetula". Ja al segle xiv tenim escrit el nom de la vila de Caldes amb la forma com la coneixem actualment: "Calidis de Malaveglia" (1309). Sembla que inicialment depenia del vescomtat de Cabrera, però a partir del 1240 el trobem lligat al castell de Llagostera, que era de domini reial com ho demostra el fet que el rei Jaume I concedís la Carta de franqueses de 1241 als homes de Llagostera i de Caldes. El 1375 Pere el Cerimoniós creà la baronia de Llagostera en favor de Gastó de Montcada i de Lloria, essent-hi inclòs el castell de Caldes i continuant-hi unit fins a la fi de l'antic règim al segle xviii. A la darreria del segle xix el castell fou enderrocat. L'any 1831, el castell pertanyia al duc de Medinaceli, com a Vescomte de Cabrera.\n↑ 1,0 1,1 1,2 1,3 Catalunya Romànica,vol. V El Gironès, La Selva i el Pla de l'Estany. Barcelona: Enciclopèdia Catalana, 1991, p. 297. ISBN 84-7739-262-5.\n↑ 2,0 2,1 2,2 2,3 2,4 2,5 2,6 «CASTELL DE MALAVELLA» (en catala). [Consulta: 14 desembre 2013].\n«Castell de Caldes de Malavella». Inventari del Patrimoni Arqueològic i Paleontològic de Catalunya. Direcció General del Patrimoni Cultural de la Generalitat de Catalunya.\nCastell de Caldes a Catalunya Medieval\nA Wikimedia Commons hi ha contingut multimèdia relatiu a: Castell de Caldes de Malavella\nObtingut de «https://ca.wikipedia.org/w/index.php?title=Castell_de_Caldes_de_Malavella&oldid=29865895»\nEdificis de Caldes de Malavella\nLa pàgina va ser modificada per darrera vegada el 5 abr 2022 a les 13:40.


YL International Serviced Apartment-Vanke A District Shanghai Xina - Ofertes d'hotels amb els MILLORS DESCOMPTES EN LÍNIA\nShen Zheng Lu, Aeroport Hongqiao i Centre Nacional de Convencions, Shanghai, Xina, 201107 - Molt bona ubicació - Veure al mapa\nMés informació sobre YL International Serviced Apartment-Vanke A District\nSituat a Aeroport Hongqiao i Centre Nacional de Convencions, YL International Serviced Apartment-Vanke A Distri és el lloc perfecte per gaudir de Shanghai i els seus voltants. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nYL International Serviced Apartment-Vanke A Distri ofereix un servei impecable i compleix amb totes les exigències dels més experimentats viatgers. Les carecterístiques més important de l'hotel inclouen Wi-Fi gratuït en totes les habitacions, casino, instal.lacions per a minusvàl.lids, express check-in/check-out, aparcament de cotxes.\nGaudiu de les comoditats d'alta gama com ara televisió de pantalla plana, accés a internet (sense fils), habitacions per a no fumadors, aire condicionat, calefacció per tal de relaxar-vos després d'un cansat dia. L'hotel ofereix meravelloses instal.lacions d'oci com jardí que faran de la vostra estada una experiència inoblidable. Gaudeixi d'incomparable serveis i d'una localització de prestigi a YL International Serviced Apartment-Vanke A Distri.


El règim sirià legalitza els partits polítics però manté les matances\nQuart dia d'ofensiva a Hama, on ahir van morir 45 persones\nEl president sirià, Baixar al-Assad, va promulgar ahir un decret que autoritza el multipartidisme al seu país. La repressió es va mantenir en ciutats com ara Hama, on ahir van morir almenys 45 persones.\nMARC VIDAL BARCELONA. 05/08/2011 00:00\n260x366 El decret firmat ahir pel president sirià, Baixar Al-Assad, acaba en principi amb el monopoli del seu partit, el Baas. / SERGEI SUPINSKY / AFP El decret firmat ahir pel president sirià, Baixar Al-Assad, acaba en principi amb el monopoli del seu partit, el Baas. / SERGEI SUPINSKY / AFP\nCada dia que passa, la brutalitat de la repressió del règim sirià és més gran. I més impune. El president Baixar al-Assad va tenir ahir el gest "provocador" -és el qualificatiu que va fer servir el ministre francès d'Afers Estrangers, Alain Juppé- de signar un decret que obre la porta al multipartidisme a Síria sense afluixar gens ni mica, tot el contrari, en les matances contra els que reclamen al carrer reformes polítiques, de debò.\nLa ciutat de Hama va viure ahir una nova jornada sagnant. El que realment està passant en aquesta població des de diumenge ho saben només els que ho estan patint. Al bloqueig informatiu s'hi ha afegit ara la desconnexió de totes les línies telefòniques de la zona. Però tot i això, les organitzacions de drets humans, des de fora de Síria, continuen informant, com poden, d'un panorama aterridor.\nLes protestes a Hama no s'aturen tot i que els tancs de l'exèrcit sirià han ocupat la plaça central de Hama i hi ha franctiradors que, des dels terrats, disparen als que gosen desafiar la presència militar. Només ahir, segons el recompte de víctimes d'organitzacions independents, hi hauria hagut almenys 45 morts. Des de diumenge el recompte només en aquesta ciutat és de més de 130 morts.\nEl règim ha decidit sotmetre la ciutat a un setge estricte, sense llum, ni aigua, ni comunicació amb l'exterior. I hi comencen a escassejar els aliments i les medicines. Davant d'això milers de persones han decidit marxar. Però la fugida tampoc no és fàcil, ja que els militars sirians controlen la carretera que va cap a Alep i la frontera amb Turquia i la seva presència no és, ni molt menys, garantia de seguretat.\nI enmig de tot aquest panorama, el president Baixar al-Assad va signar ahir un decret, aprovat la setmana passada pel govern, que preveu l'establiment del multipartidisme. Això vol dir de facto que s'ha acabat el monopoli del partit Baas, que ha controlat el país de la mà de la família Al-Assad.\nPerò els opositors sirians no van donar cap credibilitat al gest del president i el van emplaçar a acabar, abans de res, amb la repressió.\nTampoc la UE no va donar gaire volada a l'anunci d'Al-Assad, ja que altres reformes anunciades anteriorment "encara no s'han fet efectives", va denunciar la cap de la diplomàcia europea, Catherine Ashton.


Wikiloc | Ruta Pedraforca (Pollegó superior 2.506 m), des del Mirador de Gresolet, pel Coll del Verdet i la Tartera de Saldes\nPedraforca (Pollegó superior 2.506 m), des del Mirador de Gresolet, pel Coll del Verdet i la Tartera de Saldes\n629 42 96\nLaveudelaruta Tots els drets reservats\nPodem dividir la ruta en quatre sectors diferenciats:\n1r - Deixem enrera el mirador de Gresolet (1.557 m), on hem aparcat el vehicle, i ens dirigim cap el Coll del Verdet (2.244 m). L'ascenció no te cap dificultat tot i els gairebé 700 metres de desnivell acumulat.\n2n - Al Verdet aprofitem per fer una paradeta i ens preparem per la grimpada que ens durà al cim més alt del Pedraforca, el Pollegó Superior (2.506 m).\n3r - Baixada del cim per roca, i un cop a l enforcadura comencem el descens per la Tartera. En aquest punt, cal comentar, que triem la ruta que aconsella l'administració, un camí que salvaguarda un tram de Tartera però que resulta més perillós que el tram habitual de baixada per la Tartera de Saldes, el que baixa per l'esquerra. El mal estat del camí, poc pedregós, sec i amb un desnivell molt pronunciat, pot provocar moltes caigudes a causa de relliscades.\n4t - Al final de la Tartera (1.790 m) girem cap a l'esquerra per encarar, sobre camí més planer, el destí final de la ruta, el Refugi Lluis Estasen, i el mirador de Gresolet.\nTot i la dificultat, és una excursió molt divertida, sobretot per les variants tècniques que ofereix, camí, grimpada i descens per tartera. També es pot gaudir d'unes espectaculars panoràmiques, si el temps ho permet, des del cim del pollegó.\nVista al Pollegó\nHola, ha trobat interessant aquesta ruta Pedraforca (Pollegó superior 2.506 m), des del Mirador de Gresolet, pel Coll del Verdet i la Tartera de Saldes https://ca.wikiloc.com/rutes-senderisme/pedraforca-pollego-superior-2-506-m-des-del-mirador-de-gresolet-pel-coll-del-verdet-i-la-tartera-de-14474359 Salutacions, Wikiloc - Rutes del Món\nLa vaig fer juntament amb Laveudelaruta\nDemana a Laveudelaruta que t'afegeixi com a company a aquesta ruta\nSegueix a Laveudelaruta i descobreix noves rutes!


La Safa Powah - València Ska\nSka, Ska yé-yé\nBiografia de La Safa Powah\nAmb la idea de retre homenatge al plusmarquista jamaicà Asafa Powell i de reciclar una Safa que teniem per casa, naix el col·lectiu de punxadiscos LA SAFA POWAH.\nPerò com que a pesar de ser 2, nosaltres no som Adam i Eva, tenim un passat que explicar.\nA principis de 2004 decidirem llançar-se als plats per conmemorar el primer aniversari de la nostra altra ocupació no remunerada, el programa de ràdio SATEL·LIT SKA\nDes d' aleshores, i amb el noms de batalla de GUANTXO & METEOSKA hem recorregut el món sencer (Torrent, Albacete, Castelló, Alboraia, Alacant, Alcoi, València… ) punxant en els clubs més selectes amb gran éxit de crítica i públic.\nLa Safa Powah ofereix dins del ventall de possibilitats que dona la música jamaicana original i les reinterpretacions que s' han anat fent (des de l' ska jamaicà al ska actual) diverses possibilitats de festes adaptades a les preferències de l' auditori en qüestió.\nAixò si, no es sorpreneu si punxem el “Born to be alive” o el “Johny Techno Ska”. En la Safa caben tots els estils, els nostres gustos són amplis, així que sempre estem oberts a qualsevol tema que vos faça menejar-vos com un descosits.\nTambé actuem baix el pseudònim de DOBLE BÀRRIL SELECTORS, que utilitzem per a montar guateques d' SKA YE-YÉ, es a dir, música a l' estil jamaicà (Ska i early reggae principalment) dels '60 i principis dels '70 que es va fer fora d' aquella illa tropical (Mèxic, Espanya, EE.UU., altres països europeus etc.)\nActualment estem immersos en la gira SAFA’N’USAIN 2008, per retre homenatge al altre gran velocista jamaicà USAIN BOLT, amb la la contractaciço oberta de nou.\nJa sabeu, si sentiu el nom de LA SAFA POWAH és que una bona festa s'està preparant , prepara les sabtes de ball


Cens Primavera 2015: 30 i 31 de maig\nRecordeu que s'acosta el Cens de Primavera 2015. L'últim cap de setmana de maig, dies 30 i 31, són els dies en què demanem participació especial a Ocells dels Jardins per tal que es faci un comptatge general a la majoria de jardins de Catalunya.\nEl procediment consisteix fer al menys un comptatge tal i com feu habitualment, durant el temps que estimeu convenient el dissabte o el diumenge. No és necessari dedicar-hi un temps determinat però recomanem una durada de com a mínim mitja hora per tal de tenir una mostra representativa. Juntament amb el comptatge d'hivern, d'aquesta manera volem aconseguir tenir dos moments l'any en què les dades d'Ocells dels Jardins estiguin estandarditzades al màxim.\nAixí que, reserveu-vos una estona del cap de setmana del 30 i 31 pel vostre jardí!\nLloros i cotorres dels nostres jardins\nA OdJ s'han reportat força observacions de diferents espècies de psitàcids -la família a la que pertanyen els lloros- en els nostres jardins públics. Des de fa uns anys, diferents espècies de lloros i cotorres han colonitzat els jardins públics de les nostres ciutats, començant generalment des de la ciutat de Barcelona.\nHi ha dues espècies que ja estan ben establertes: la cotorreta de pit gris i la cotorra de Kramer, presents a Catalunya des de fa algunes dècades i que ja han entrat a la llista oficial catalana amb la categoria de Introduït però que es consideren part de la nostra ornitofauna. Però a més d'aquestes espècies molt ben establertes i amb poblacions molt nombroses, a OdJ s'hi han citat algunes altres espècies introduïdes o escapades.\nHi tenim, per exemple, una observació d'agapornis de Fischer i, d'altra banda, un periquito acompanyat d'un estol de cotorretes de pit gris a l'Institut Lluís Vives de Barcelona; cap de les dues espècies es va tornar a observar, per tant és possible que es corresponguin a ocells escapats recentment.\nMés estables semblen ser les poblacions d'aratinga mitrada i aratinga de cap blau amb observacions a Sabadell (fins a 25 individus) i Barcelona; aquestes dues espècies les podem veure cada vegada més sovint en diferents indrets del Barcelonès i el Vallès, tenint la ciutat de Barcelona com el seu punt central d'expansió.\nLes espècies exòtiques són cada vegada més freqüents en moltes ciutats i hàbitats humanitzats de tot el món i, com es pot veure, els jardins de les nostres ciutats segueixen aquesta mateixa pauta de colonització, especialment d'ocells del grup dels lloros i cotorres.\nPodeu veure imatges d'algunes d'aquestes espècies en aquests enllaços de OdJ i ornitho:\nSWAROVSKI dóna suport a l'ICO\nSi penses comprar prismàtics o telescopis SWAROVSKI, pot ajudar l'ICO. El líder en productes d'òptica de la més alta gama, farà donació a l'ICO d'aquestes quantitats per cada venda dels seus productes:\n30€ per cada telescopi ATX/STX\n20€ per prismàtics EL o telescopis ATS/STS\n10€ per prismàtics SLC o CL\nEl patrocini anirà pel manteniment del projecte Ornitho, que actualment es manté amb recursos propis de l'ICO que no sempre són estables i aquesta ajuda econòmica serà molt benvinguda per garantir la continuïtat del nostre projecte de ciència ciutadana més popular.\nSWAROVSKI donarà les quantitats esmentades per cada producte, amb una aportació mínima garantida de 1.500€.\nPer tal que SWAROVSKI OPTIK faci la donació a l'ICO, cal que el comprador entri a http://www.esteller.com/swarovskioptiknaturaleza i ompli el formulari al que s'accedeix des d'aquesta pàgina seleccionant l'ICO com a entitat a la que vol que es faci la donació, adjuntant la factura de compra.\nAgraïrem la teva col·laboració!\nGuanyador OdJ del mes de març: Guillem Brufau\nEl premi Ocells dels Jardins del passat mes de març ha estat per Guillem Brufau, després d'haver introduït dades durant els 31 dies de març amb un total de 364 observacions. Enhorabona per la constància!\nGuillem, de 50 anys, viu a Aiguafreda (Vallès Oriental) i treballa de mecànic a La Garriga. Aficionat a la fotografia de fauna des de fa 25 anys, va començar a interessar-se cada vegada de forma més específica pels ocells. Afirma que després de fer els cursos d'Introducció a l'Ornitologia i d'Identificació d'Ocells de l'ICO, va rebre una bona empenta per continuar en aquesta línia. Actualment és un actiu col·laborador d'OdJ i introdueix les observacions d'ocells que fa al seu jardí d'Aiguafreda, en un lloc amb una avifauna força rica.\nJust darrere de Guillem Brufau, han quedat Lluïsa Pinyol i Jordi Pareja (guanyador del mes de febrer) amb 30 dies d'observacions cada un. Recordem que el premi OdJ consisteix en una Guia dels Ocells de Catalunya, País Valencià i Balears de Joan Estrada i una llibreta Ornitho.\nGuanyador del mes de febrer: Jordi Pareja\nAmb una mica de retard per problemes diversos, anunciem que el guanyador del mes de febrer ha estat Jordi Pareja per haver introduït observacions durant els 28 dies del mes amb 351 observacions. Felicitats! També amb 28 dies d'entrar dades i per sobre de les 300 observacions mereixen també especial esment Guillem Brufau i Maria Serra per haver fet una bona feina.\nJordi Pareja, 31 anys, treballa en una empresa de treballs forestals i jardineria. La major part de la seva feina, doncs, és a l'aire lliure i tot sovint al cor mateix del bosc, on aprofita (com no!) per estar amatent als ocells que puguin aparèixer. Resident a Osona, la major part de les seves observacions a Ocells dels Jardins procedeixen de casa seva, on hi té jardí, hort i algunes gallines, l'aliment de les quals és compartit amb molts ocells.\nEn les menjadores del seu jardí, Jordi col·loca estratègicament una GoPro amb la que obté imatges de gran qualitat dels ocells a pocs centímetres de la càmera.\nCom sabeu, Jordi s'emporta una "Guia dels ocells de Catalunya, País Valencià i Balears" de Joan Estrada amb dibuixos de Toni Llobet i Martí Franch, a més d'una llibreta Ornitho. El mes de març continua amb la cursa oberta, així que, ja saps: tu també pot ser el guanyador el proper mes.\nEl Zoo de Barcelona ajuda a promocionar Ocells dels Jardins\nCoincidint amb el cap de setmana del Cens d'Hivern, l'ICO va dur a terme una activitat pels socis del Zoo Club del Zoo de Barcelona per tal de donar a conèixer el programa Ocells dels Jardins al gran públic, consistent en un guiatge per observar els ocells silvestres del parc que majoritàriament són ocells de jardins.\nInicialment aquesta havia de ser una activitat en petit format per la que hi havia unes 30 places. A les poques hores d'anunciar-ho entre els socis del Zoo Club ja hi havia inscrites... 450 persones! Per tant, es va decidir fer més grups i vam poder donar servei a unes 100 persones, amb el compromís de repetir l'activitat en altres caps de setmana per aquells que no van tenir plaça.\nL'èxit de la convocatòria demostra el creixent interès pels ocells que hi ha en el nostre país. L'observació d'ocells, sigui en un jardí o en les zones més remotes del planeta, posa en contacte el ciutada -avui en dia majoritàriament urbà i desconnectat de la natura- amb el medi natural de forma molt estreta. La bellesa de les aus, el seu comportament i la seva proximitat poden encisar el més insensible.\nLa majoria del públic van ser famílies amb nens de diferents edats en les que generalment eren precisament aquests els qui arrossegaven els pares amb la seva incipient però intensa passió per l'observació de les aus. Els ocells del Zoo no van decebre i es van poder observar 23 espècies en unes condicions excel·lents per la seva tolerància a la proximitat humana. A part dels clàssics pit rojos, pardals, merles i estornells, no és freqüent tenir esplugabous, martinets i gavines vulgars, per exemple, a un metre de distància.\nD'altra banda, el Cens d'Hivern 2015 ha tingut una excel·lent resposta entre els usuaris d'OdJ. S'ha batut el rècord en nombre d'observacions en un cap de setmana, assolint-ne un total de 492. Moltes gràcies a tots per la vostra participació!\nEls més joves van prendre's molt seriosament això d'identificar ocells (Foto: Matilde Lodner)\nCens d'Hivern 2015 aquest cap de setmana\nRecordeu que aquest cap de setmana, dissabte 31 de gener i diumenge 1 de febrer, són els dies per fer el Cens d'Hivern. Us demanem que feu un comptatge al vostre jardí en el que compteu tots els ocells presents durant un període preferiblement d'un mínim de 30 minuts.\nEl cens de tots els jardins de Catalunya al mateix temps ens donarà una foto instantànea de l'estat dels ocells als jardins al nostre país en ple hivern, cosa que permetrà analitzar les dades de forma més estandarditzada.\nRecordeu també que el dissabte és l'últim dia de gener i hi ha en curs el premi de l'Observador del Mes d'OdJ corresponent a gener, en el què pot guanyar una Guia dels Ocells de Catalunya, País Valencia i Balears, a més d'una llibreta Ornitho.\n10 dies pel Cens d'Hivern 2015!\nOcells dels Jardins és un programa de ciència ciutadana en el qual els participants poden introduir dades quan i com els convingui però hi ha dues dates en les que demanem fer-ho especialment per tenir una "foto fixa" de l'estat dels ocells als jardins de tot Catalunya. Són l'últim cap de setmana de gener i l'últim cap de setmana de maig.\nEl cap de setmana del dissabte 31 de gener i diumenge 1 de febrer és el del Cens d'Hivern de 2015, així que us demanem que al menys un dels dos dies dediqueu mitja hora (o tant com vulgueu) a fer un comptatge dels ocells del vostre jardí (o jardins, si en controleu més d'un). Amb el fred força general que està fent aquests dies, segur que si teniu menjadores estaran ben actives. Recordeu deixar-les ben plenes els dies abans.\nQueden 10 dies per fer aquest cens, que serà el primer que es fa a gran escala dels ocells que hivernen als jardins de Catalunya. La setmana vinent enviarem un recordatori però si sou dels que planifiquen els caps de setmana amb força antelació, ja podeu fer un forat a l'agenda.


Oposicions a Agent forestal i mediambiental a Barcelona per Rambla Instituto - educaweb.cat\nOposicions a Agent forestal i mediambiental\n90Persones interessades en aquest curs en els últims tres mesos\nConsistirà en una prova d'aptitud física en què els aspirants realitzaran una marxa a camp lliure amb morral o similar de 6 Kg. De pes a l'esquena, havent de recórrer una distància de 7 km. En un temps determinat.\nConsistirà a contestar per escrit a una pregunta de desenvolupament que versaran sobre els continguts dels temes de coneixements específics i de legislació Forestal.\nContestació per escrit d'un qüestionari de preguntes sobre les mostres que se'ls presentin als aspirants, relacionats amb la part específica del temari.\nConstitució i Administració de Corporacions.\nConeixements específics de Guarda Forestal.\nExàmens per enviar al Centre.\nFulles de consulta.\nTenir complerts 18 anys d'edat.\nEstar en possessió del títol de capatàs (F.P.I Forestal), expedit pel Ministeri d'Agricultura, Pesca i Alimentació, o en condicions d'obtenir-lo en la data en què finalitzi el termini de presentació d'instàncies.\nEstar en possessió de carnet de conduir, almenys de les categories A i B.\nPosseir la capacitat física i psíquica necessària per al'exercici de les corresponents funcions.\nNo haver estat separat, mitjançant expedient disciplinari, del servei de qualsevol de les administracions públiques, ni trobar-se inhabilitat per a l'exercici de les funcions públiques.\nOposicions a Agent forestal i mediambiental encara no ha rebut opinions\nAgents forestals dels Diputacions


SANITAT-INTERSINDICAL-CSC: Com sobreviure a les direccions anti-líders?\nCom podem continuar anant a treballar amb il·lusió malgrat els directius que existeixen en l’actualitat en molts equips d’atenció primària? La realitat és que es fa difícil.\nMolts companys comenten que “mai s’havia estat tan malament com ara” , “cada dia em costa més anar a treballar” i no es tracta del que representa exercir la professió de metgessa, infermera o administrativa, sinó que troben que les direccions del seus equips cada vegades estan més allunyades dels professionals i només es dediquen a mantenir la relació amb els seus caps sense dedicar cap esforç a les relacions amb els membres de l’equip. Tot el contrari, moltes vegades la majoria del personal dels equips no se sent gens valorat per les direccions.\nJa fa uns anys, al 2002, es va presentar el llibre “Provant de sobreviure en la nostra cadira” que parla de la patologia que afecta més freqüentment a les persones amb funcions directives. Ara, més que mai, hauria de ser un llibre de capçalera de moltes de les persones que dirigeixen els equips.\nSempre havíem pensat que les persones directives havien de ser líders: en pràctica clínica, en relacions humanes, en valors com ara el respecte i la discreció. Persones en les quals podies confiar. Però ara, els cursos de gestió que realitzen els preparen per tot el contrari. O al menys això sembla, perquè són prepotents i autoritaris i estan plens de la seva veritat, ridiculitzen els companys quan se senten atacats per qualsevol crítica, desconfien i culpabilitzen els membres de l’equip si els objectius no surten bé, amaguen informació i, quan les coses funcionen, és gràcies a ells.\nEvidentment que no tots els directius tenen aquest comportament, però sí que és freqüent en molts d’ells.\nNo hi ha diners per a substitucions ni per formació, però a ells se’ls paguen màsters i cursos diversos. Nosaltres hem de justificar totes les absències, per portar al metge els nostres fill o les nostres pròpies visites, per enterraments de familiars, …però ells mai són enlloc, mai els trobes quan els necessites.\nSegons la wikipèdia “El lideratge és el conjunt de capacitats que una persona té per influir en la ment de les persones o en un grup de persones determinat, fent que aquest equip treballi amb entusiasme, encara que la realitat sigui diferent, en l’assoliment de metes i objectius. També s’entén com la capacitat de prendre la iniciativa, gestionar, convocar, promoure, incentivar, motivar i avaluar un grup o equip”. Per tant, un bon líder és aquella persona capaç d’influir positivament en els altres i que sap motivar al grup per aconseguir importants metes.\nPer oposició, l’anti-líder és aquella persona que no arriba a connectar amb el seu equip, tampoc aconsegueix la cohesió necessària, ni arriba a cap objectiu important. Aquestes són persones més aviat desconfiades, incomplidores, deshonestes, egoistes, autoritàries, que no saben escoltar i sovint utilitzen la manca de respecte per callar les crítiques.\nCom sobreviure a aquests personatges que ens dirigeixen? A aquests anti-líders disfressats de líders?\nPrimer de tot hauríem d’identificar la situació: quan el clima laboral es torna irrespirable, els professionals no estan contents, costa anar a treballar, la gent s’aïlla a la seva consulta…, alguna cosa està passant. Cal identificar-ne la causa, potser el líder és la clau.\nQuan es detecta «patologia directiva» cal que prenem mesures d’autoprotecció. Ho podem fer reforçant la nostra professionalitat, sent crítics tot argumentant les nostres opinions, no tenint por i desenvolupant un bon suport social dins de l’equip.\nPerò si amb l’autoprotecció no n’hi ha prou, el llibre abans citat recomana mesures de supervivència. Entre elles s’hi inclouen: Obviar les bajanades, fer desobediència científica, no aplicar cap directriu contrària a l’ètica professional i sempre optar per la decisió que sigui millor per als pacients. I, evidentment, aprendre a dir NO.\nNo oblidem que treballar amb directius respectuosos, competents i que confien en nosaltres és una experiència satisfactòria i engrescadora, que facilita donar a les persones l’atenció que necessiten.\nEl nostre agraïment a tots els companys i companyes directives que mantenen la dignitat de la seva feina i el respecte a l’equip malgrat les dificultats que tenen per fer-ho.\nPublicat per Sanitat-CSC a 17:14\nL'Estat porta la llei catalana que garanteix l'acc...\nConvocatòria PI-2016 ICS - Presentació de mèrits\nConvocatòria PED. LLIURE-2018 ICS\nLa Intersindical-CSC fa una crida a secundar la jo...\nVaga 8-M, Dia dona treballadora. Serveis mínims


Banyoles presenta ‘La Fresca’ per reprendre l’activitat cultural al carrer - Ajuntament de Banyoles\nBanyoles presenta ‘La Fresca’ per reprendre l’activitat cultural al carrer\nBanyoles presenta ‘La Fresca’ per reprendre l’activitat cultural al carrer La programació inclou 40 propostes que es faran en diferents espais i barris de la ciutat. La Fresca s’iniciarà el proper 2 de juliol i s’allargarà fins al 9 d’agost https://banyoles.cat/ajuntament/ajuntament/informacio-municipal/noticies/banyoles-presenta-2018la-fresca2019-per-reprendre-l2019activitat-cultural-al-carrer https://banyoles.cat/ajuntament/ajuntament/informacio-municipal/noticies/banyoles-presenta-2018la-fresca2019-per-reprendre-l2019activitat-cultural-al-carrer/@@download/image/LA FRESCA - PROGRAMA.png\nLa programació inclou 40 propostes que es faran en diferents espais i barris de la ciutat. La Fresca s’iniciarà el proper 2 de juliol i s’allargarà fins al 9 d’agost\nL’Ajuntament de Banyoles ha presentat avui ‘La Fresca’, una nova programació cultural amb la que pretén recuperar el pols cultural a la ciutat. ‘La Fresca’ inclou 40 propostes de teatre, música, exposicions o teatre familiar, totes gratuïtes i que es faran en diferents espais de la\nciutat. La programació s’iniciarà el proper divendres 2 de juliol i s’allargarà fins al 9 d’agost.\nEl regidor de Cultura i Festes de l’Ajuntament de Banyoles, Miquel Cuenca, ha destacat que “la iniciativa neix de la voluntat de reprendre l’activitat cultural a la ciutat després d’aquest temps de confinament i reivindicar-la com a bé essencial per a tota la ciutadania”. En aquest sentit, la cultura tornarà a sortir al carrer amb una proposta cultural que arribarà a diferents barris i espais de Banyoles amb un triple objectiu “recuperar el pols cultural, acostar la cultura a tothom i donar suport i reactivar el sector cultural banyolí”, com ha explicat Miquel Cuenca.\n‘La Fresca’ inclou propostes de teatre, teatre familiar, música, poesia o cultura popular i s’han recuperat programacions d’arts escèniques i d’esdeveniments com Nit de Bosc, que es van haver de suspendre pel confinament. També inclou l’Aplec de la Sardana que es reconduirà amb propostes itinerants pels diferents barris per escoltar sardanes. La programació aposta també pels creadors locals amb propostes de Cor de Teatre, Punt Produccions, Marc Serra, Neus Turu o Paula Grande.\nA ‘La Fresca’ hi conviuran espectacles itinerants de teatre o de músiques modernes amb propostes de petit format que es faran, entre altres, a la Plaça Major i el Claustre del Monestir de Sant Esteve. A més s’estrenarà un nou emplaçament a la zona d’arribada de les competicions de rem a l’Estany, a la zona de Lió, que acollirà els concerts de cançó d’autor.\nTotes les propostes es faran respectant les mesures de seguretat i d’higiene per prevenir contagis.\nTota la programació de ‘La Fresca’ es pot consultar al web lafresca.festesbanyoles.cat


Paraules i mots: El malestar en la cultura catalana\nPublicat per Teresa Bosch a les 23:45\nJollons, (paraula emblemàtica) jo encara tinc esperança!!!!!\n4 de febrer de 2009, a les 23:59\nAleshores, el meu constipat és mentida? O potser em rematarà?\nEntenc que hi hagi moments per a deseperar-se, però mentre hi ha vida hi ha esperança... l'Occità encara es parla, ja sé que no és el millor exemple, però tant de temps que la France hi va ala darrere i encara no l'han pogut exterminar... Amb això vull dir que mentre tinguem consciència, ho tenim tot.\n5 de febrer de 2009, a les 3:29\nno hi estic d'acord, però ho accepto si l'objectiu és provocar i remoure consciències\n5 de febrer de 2009, a les 7:50\nVa, segons com es mira, com totes ls cultures, i més actualment. La veritat és que les cultures no moren, es transformen. És clar que després de la transformació algunes no es poden reconèixer en els seus orígens, però això és una altra història.\n5 de febrer de 2009, a les 17:29\nhome teresa! tu escrius molt bé, i ho fas en català!\n5 de febrer de 2009, a les 21:44\nEstà bé com a frase... però si em pessigo em faig mal... morta del tot no estic. ;)\n5 de febrer de 2009, a les 22:50\njajjaa ens volies *picar* oi??\nObservant l'ambient blocaire català, ningú no diria que estem morts. Tanmateix, tampoc no es pot dir que la salut de la cultura catalana sigui òptima.\n6 de febrer de 2009, a les 18:07\nCrec que possiblement estem en un dels moments més baixos. Però em nego a creure que estiguem "tocats de mort", senzillament no vull!\nAporto el meu granet de sorra per a l'esperança !!!\n8 de febrer de 2009, a les 1:08\nOstres. Fotudets si que anem, però morts?\nHauriem d'anar amb compte, perquè el pessimisme potser si que, a la fi, ens matarà


Almenys sis morts per un terratrèmol de magnitud 7,5 a Mèxic\nEl terratrèmol, amb epicentre a l'estat d'Oaxaca, s'ha pogut sentir en 10 estats del país, i també ha tingut efectes a la Ciutat de Mèxic\nRedacció 24/06/2020 - 11.01 Actualitzat 06/07/2020 - 09.47\nDanys causats pel terratrèmol a la ciutat d'Oaxaca, al sud de Mèxic\nAlmenys 6 persones han mort pel terratrèmol que hi ha hagut aquest dimarts a la nit a Mèxic. El sisme, de magnitud 7,5 i amb epicentre a l'estat d'Oaxaca, al sud del país, s'ha pogut sentir en 10 estats, i també ha tingut efectes a la ciutat de Mèxic.\nEl terratrèmol ha provocat destrosses en unes 500 cases, despreniments de terra que han afectat algunes carreteres i danys en una cinquantena de monuments històrics. Entre les infraestructures malmeses hi ha l'Hospital de Huatulco, que atén malalts de Covid-19 i que les autoritats d'Oaxaca han hagut de desallotjar.\nDanys causats pel terratrèmol a la ciutat de Mèxic (REUTERS/ Carlos Jasso)\nL'epicentre del terratrèmol ha estat a la localitat de Crucecita, a Oaxaca, i l'hipocentre ha estat a uns 10 quilòmetres de profunditat. Aquesta profunditat fa que el sisme hagia estat menys devastador del que es podia esperar. Tot i que el moviment sísmic ha fet activar l'alerta de tsunami, no s'ha registrat cap afectació a la costa.\nMèxic ha viscut forts terratrèmols en les últimes dècades. L'últim, el setembre de 2017, en què van morir 370 persones.


Torna el tren groc aquest cap de setmana - Pànxing\nTorna el tren groc aquest cap de setmana i ho farà coetàniament amb alguns dels atractius turístics de l’Alta Cerdanya. També obren el paratge natural dels llacs de les Bulloses o el bikepark de Les Angles.\nMés atractius turístics per al proper cap de setmana (Foto: IST).\nBones notícies per seduir els visitants de cara a l’estiu a la Cerdanya, i és que torna el tren groc a partir del cap de setmana. La nova normalitat arriba, doncs, a alguns dels principals atractius turístics de l’Alta Cerdanya i el Capcir. De fet, per aquest proper cap de setmana també està prevista l’obertura d’altres reclams , com ara el paratge natural dels Llacs de les Bulloses o el BikePark de Les Angles, entre altres.\nEl tren groc a preus de promoció\nDe moment, però, tenim confirmat que torna el mític Tren Groc. Aquesta setmana la premsa de la Catalunya del Nord se n’ha fet ressò i, segons L’Indepèndant de Perpinyà, el tren groc es posa en marxa aquest dissabte. A més ho farà amb condicions econòmiques molt avantatjoses. La Société nationale des chemins de fer (SNCF) ha començat a comercialitzar bitllets per al trajecte al preu de només cinc euros per a 80 places diàries durant els mesos de juliol i agost.\nEl Tren Groc és una línia de tren de via estreta, o d’alta muntanya, que enllaça Vilafranca de Conflent amb la Tor de Querol. Es va construir per tal d’apropar l’Alta Cerdanya amb la capital de Departament dels Pirineus Orientals, Perpinyà. La línia es va posar en servei el 1910 entre Vilafranca i Montlluís i després va ser perllongada fins a Bourg Madame (la Guingueta d’Ix) l’any 1911 i fins a la Tor de Querol el 1927.\nEl traçat, molt panoràmic, passa per diversos túnels i ponts, destacant els de Séjourné i de Gisclard. Com a curiositat, l’estació de Bolquère–Eyne (Bolquera–Eina Alta Cerdanya), és la més alta de la xarxa de la SNCF, situada a una alçada de 1593 metres.\nMés informació del Tren groc de la Cerdanya en aquest enllaç.\nProperament informarem de l’obertura d’altres atractius turístics de l’Alta Cerdanya i el Capcir.\nSi t’ha agradat llegir Torna el tren groc aquest cap de setmana també et pot interessar llegir Primeres activitats d’estiu a la Cerdanya.


La Llufa a Sant Andreu!!\nInici | Notícies | La Llufa a Sant Andreu!!\nEls membres de l'Associació de l'Eix Comercial de Sant Andreu hem estat tot el matí penjant llufes als clients i comerciants del barri. La iniciativa pretén incentivar el consum tot recuperant aquesta tradició nadalenca, en un dia, el dels Sants Innocents, on enfadar-se està prohibit. El que aconseguim amb aquesta iniciativa és treure un somriure a la gent i que recordin que quan passes per Sant Andreu hi ha coses especials, que ningú s'espera perquè aquest és un barri diferent.\nEn total s'han repartit 5000 llufes pel Carrer Gran de Sant Andreu, la Rambla Fabra i Puig i voltants. Són unes petites figuretes de paper que es poden penjar a l'esquena, amb o sense autorització de la "víctima". Es tracta d'una tradició especialment riallera que, segons l'associació "està caient en desús i que,sens dubte, cal recuperar".\nEl Dia dels Sants Innocents, el 28 de desembre, és la commemoració de la matança dels innocents, un episodi de l'Evangèlic, segons el qual Herodes el Gran, rei de Judea, va ordenar matar tots els nens menors de dos anys, Jesús inclòs. La cultura popular ha donat la volta a aquest passatge macabre i, actualment, la tradició marca fer bromes i innocentades per així convertir "els innocents" en tots aquells farcits de llufes.


Catering per a festes, esdeveniments, celebracions, fires, reunions empresa - Jamonarium\nInici > Catering per a festes, esdeveniments, celebracions, fires, reunions empresa\nCatering per festes i esdeveniments\nCatering per a festes i esdeveniments\nCàtering de safates de pernil ibèric, embotits ibèrics i formatge manxec\nMés productes per al teu càtering: Pernils i espatlles sencers, vins i caves\nPropostes de càtering, com, on i quan\nCatering 1: Sopars de grup d'amics, sopar romàntic, sopar amb futbol\nCatering 2: Casaments, batejos i comunions\nCatering 3: Menjars o reunions d'empresa, conferències, empreses d'organització d'esdeveniments\nCatering 4: Fires amb degustació en stand, salons i fires internacionals\nCatering 5: Festes i celebracions, aniversaris, revetlles, etc\nPreparació i presentació: El preparem per a tu\nTransport i enviament: Just a temps\nNo hi ha res millor per a la teva festa, celebració o esdeveniment que un bon pernil ibèric tallat a llenques fines i delicioses.\nSens dubte el pernil és el nostre producte estrella i t'ho podem presentar en diferents formes: tallat en safates, tallat en bosses de 100gr o sencer per a que ho tallis tu. A més, tenim altres productes que poden interessar-te pel teu càtering com formatges, embotits ibèrics, vins i caves, etc.\nLa millor presentació per al vostre càtering, i a punt per servir a la vostra reunió, festa d'aniversari o estand de fira, són les safates vénen envasades al buit a baixa pressió de manera que el producte no queda aixafat, amb una presentació impecable.\nSafata de pernil ibèric de gla (Bellota) tallat 400gr\nEl millor pernil ibèric, de sabor intens i afruitat, amb més de 36 mesos de curació i originari d'Extremadura. Pernil amb una òptima infiltració de greix característica del bon "pota negra".\nTallat i envasat a baixa pressió perquè no s'aixafi i presentat en safates de 400gr, a punt per a servir.\nSafata de pernil ibèric d'enceball extensiu tallat (400gr)\nEl nostre pernil ibèric d'enceball extensiu té més de 24 mesos de curació amb cura i controlada per mestres pernils de gran experiència. Criat a Extremadura, el nostre pernil ibèric és d'una gran qualitat i sabor, ideal per a qui vol el millor ibèric al millor preu.\nSafata de 400gr envasada al buit a baixa pressió perquè conservi tot el seu aroma i sabor.\nLa safata d'espatlla ibèrica Gla tallada és un luxe pel paladar. Amb més de 24 mesos de curació i una suculència espectacular, és ideal com a plat principal, pica-pica o tapa.\nSafata de 400gr envasada al buit a baixa pressió i presentada per obrir i servir.\nEl pota negra al millor preu. La safata de pernil ibèric és ideal per a festes i celebracions familiars. Amb més de 18 mesos de curació aquesta espatlla ens ofereix un sabor vigorós i una textura sucosa al paladar.\nSafata de 400gr envasada al buit a baixa pressió, a punt per menjar.\nSafata d'embotits ibèrics de gla "Bellota" ( llom, xoriço, llonganissa) 450gr\nEmbotits ibèrics de gla (Xoriço, llonganissa, llom), saborosos per la seva procedència i per la seva ciutat elaboració. Es presenta una safata variada de 450gr amb els tres productes de Gla, sense pell i envasada al buit a baixa pressió perquè no s'enganxin els talls entre si.\nSafata de formatges manxecs curats (3 tipus) 450gr\nTres tipus de formatges manxecs curats tallats a fins triangles molt ben presentats. Tipus de formatge: Manxec d'ovella curat sec, Manxec d'ovella semi-sec i formatge barreja de tres llets semi-curat.\npernils i paleta sencers ibèrics serrà gla\nPernils i espatlles sencers ( Serrano, ibèric i Bellota)\nUna altra opció per al teu càtering són els pernils o espatlles sencers. Amb un pernil i un ganivet poden amenitzar una vetllada o un esdeveniment.\nIdeals per a un sopar entre amics en la qual per torns es pot tallar el pernil o la paleta. Tenim vídeos explicatius de com tallar un pernil i com tallar una espatlla.\nPernils i espatlles tallats en bosses 100gr ( Serrano, ibèric i Bellota)\nEl pernil o espatlla tallat podeu demanar-ho de dues formes diferents: en safates o en bosses. El pernil en bosses de 100gr és pràctic per a sopars o esdeveniments en els que no sabem quanta gent hi assistirà o per a tenir a l'oficina per a dinars improvisats o reunions de treball. Es poden guardar a la nevera o en un lloc fresc i s'han d'obrir 15 minuts abans de servir per a que agafin l'aroma i la temperatura originals.\nVins i caves ( Somontano, Riojas, Ribera del Duero, Cariñena, etc)\nEn Jamonarium.com tenim una selecció de vins i caves per acompanyar els nostres productes. Per completar el càtering de safates, tallats o sencers podeu escollir algunes ampolles de vi de Rioja, Ribera del Duero, Somontano, etc.\nAmb el cava ho tenim clar, anem a buscar una alta qualitat a un molt bon preu a través de petits cellers familiars que produeixen petites joies d'aquest brebage tan presenta en les nostres celebracions.\nPropostes de càtering: Com, on i quan\nEt presentem propostes per al teu càtering personalitzat. El nostre càtering pot tenir moltes formes i versions depenent de l'ocasió, la presentació i el lloc on hagi de ser servit.\nEt presentem algunes de les propostes i opcions que tenim per a tu. Si no en trobes la teva, contacta amb nosaltres omplint el formulari.\nCatering 1: Sopars de grup d'amics, aperitiu en família, sopar de futbol\nPer sopars informals entre amics, aperitius o dinars en família us proposem les safates de pernil ibèric amb el qual gaudireu d'un pernil "pota negra" excel · lent a preus econòmics. (Veure més safates)\nEns ho encarregueu el càtering que s'adeqüi a les vostres necessitats i us ho fem arribar allà on estigueu amb les nostres empreses de missatgeria i un embalatge ideal per a que arribi en perfectes condicions.\nCom tant les safates, com els pernils sencers es conserven sense problemes per uns dies, també podeu passar a recollir per la nostra botiga a Barcelona i així us ho emporteu vosaltres mateixos, sobretot si viatgeu a països on no s'envia el producte.\nPer a les celebracions tan especials com casaments, batejos i comunions, podem preparar un càtering personalitzat dels nostres productes: pernil ibèric tallat, formatges a daus, cecina tallada a rodanxes, etc.\nPer aquestes ocasions tan assenyalades, et proposem que et posis en contacte amb nosaltres (omple el formulari) per així fer-te una proposta de càtering i un pressupost adequat al número de convidats i la resta de plats del dinar o sopar.\nA més dels productes tallats (pernil, embotits, formatge i cecina), podem oferir pernils o paletes senceres amb pernil i ganivet per poder tallar-los en el moment. Podem recomanar-te un bon tallador de pernil.\nHi ha reunions de treball en l'empresa o menjars improvisats en els quals unes safates de pernil Gla poden ser la solució.\nPer a aquestes ocasions et proposem o unes safates de pernil ibèric gla, del millor, o uns sobres de paleta Gla que pots tenir guardats a la cuina de l'oficina per si arriba el dia en que els necessites improvisadament.\nAprofita't de la compra d'una paleta sencera tallada a millors preus.\nSi treballes en una empresa d'organització d'esdeveniments en la que necessiteu càterings de confiança per als vostres clients, posa't en contacte amb nosaltres i veurem la fórmula adequada a la teva estructura.\nPodem oferir-te enviar el producte a la teva oficina o directament al lloc en què s'organitza l'esdeveniment així no has de carregar amb el producte.\nSi la teva empresa munta un estand en una fira nacional o internacional, no hi ha res millor que amenitzar els tractes empresarials amb aquell producte que agrada a tots aquells que el tasten: el pernil ibèric.\nPodem enviar-vos unes safates de pernil o espatlla ibèrica envasades al buit a baixa pressió per a que, sense necessitar nevera, pugueu anar obrint durant la fira o la sala en el vostre estand.\nFires en les que ja han tancat alguns negocis menjant nostre pernil: Fira de Barcelona, Fira de Madris, Fira de València, Fira de Bilbao, Foire de Paris (Paris Expo), Fira del llibre de Frankfurt, Good Food xou London (Olympia Exhibition Center), LumiBat Lió (Eurexpo Lió), etc.\nHas de preparar una festa pel teu aniversari, o vols celebrar la primavera amb els teus cosins, o organitzes la revetlla de Sant Joan al teu carrer ... Podem fer que quedis com "El gran organitzador" de festes.\nContacta amb nosaltres i explica'ns quanta gent sou i quin és el pla per menjar: si asseguts, si pica-pica, si cada un porta segon plat, si és només per acompanyar els còctels ... T'aconsellarem sobre les quantitats i la millor forma de presentació.\nSense preocupar-te de res, podràs organitzar una gran festa-esdeveniment amb el nostre càtering de pernil, embotits, formatges, cecina, vi i cava, pa de pagès, uns tomàquets, oli d'oliva ia gaudir!\nQue la senzillesa no estigui renyida amb la qualitat dels aliments. Veuràs com fins i tot el més gourmet es llepa els dits amb el nostre pernil ibèric o amb el nostre formatge manxec d'ovella.\nTots els nostres productes seran embolicats per a regal i embalats per al seu transport sense cost addicional. L'embalatge serà adequat a la mida del producte o productes perquè arribin en perfectes condicions.\nPresentació - Pernil, embotits, cecina i formatges tallats\nEl producte serà tallat en llenques fines\nEl producte serà envasat al buit en sobres just en el moment de ser tallat\nEls sobres amb el producte aniran en una caixa petita amb nansa per a la seva subjecció i millor transport.\nPresentació - Pernils i espatlles sencers\nEl pernil serà seleccionat en el seu punt òptim de curació en el moment que facis la teva comanda. Tot seguit s'embolicarà per a regal i s'empaquetarà per a la seva òptima conservació durant el transport.\nPaper vegetal transpirable.\nFunda de cotó que serveix al mateix temps com a decoració i per a la seva conservació.\nMalla decorativa de color vermell, verd o groc..\nCaixa-maleta amb nansa i amb fleixos per a la seva seguretat en el transport.\nQuan rebis el paquet, recomanem desembolicar el pernil i situar-lo en un perniler o penjat en un lloc sense calefacció. Tot i així el producte pot passar uns dies embolicat, ja que, tant el paper vegetal com la funda de cotó permeten que transpiri sense problemes.\nA més aquest embolcall t'ofereix una presentació ideal per realitzar un regal per "llepar-se els dits".\nTransport i enviament : Just a temps !\nCatering pernil ibèric Bellota, Serrano, embotits, formatge, vins i cava: Paris, London, Roma, Barcelona, Madrid, Girona, Leleida, Sabadell, Lyon, Montpellier, Mallorca, Dublin, Bruxelles, Amsterdam, Rotterdam, Strasbourg, Viena, Stockholm, Helsinki, Milan, Bilbao, San sebastian, Toledo, Sevilla, Granada, Valencia, Tarragona, Terrasa, Hospitalet, Badalona, Bordeaux, Toulose, Nice, Manchester, Oxford, Leeds, Nantes, Franckfurt, Berlin, Bonn, Munchen, Stutgard, Hannover, Praha, Goteborg, Hamburg, Copenhague...


Agenda cap de setmana 28 de juliol: propostes culturals – Fundació Banc Sabadell\nAgenda cap de setmana 28 de juliol: propostes culturals\nPer aquesta cap de setmana us recomanem sis plans culturals amb música, arte i exposicions.\n-Des d’avui i fins diumenge el Fringe Festival de Torroella de Montgrí ofereix fins a 27 concerts amb la participació d’un centenar de joves talents musicals seleccionats dels millors conservatoris i escoles superiors de música d’Europa i Estats Units d’estils tant variats com clàssica, jazz, pop, soul, flamenc…\n-Demà dissabte l’Orquestra Simfònica del Vallès (OSV) actua en el Festival de Torroella de Montgrí, acompanyat del pianista Joaquín Achúcarro.\n-A Alacant, continua el festival ‘Geografia’ a l’Auditori de la Diputació d’Alacant (ADDA), aquest divendres amb l’actuació de la Jove Orquestra de la Generalitat Valenciana i demà dissabte flamenc a càrrec de Marina Heredia i Dorantes.\n-A València, es pot visitar la recentment inaugurada exposició ‘L’eclosió de l’abstracció’ a l’Institut Valencià d’Art Modern (IVAM), que reuneix prop de 150 obres de la col·lecció amb l’objectiu d’analitzar les pràctiques artístiques de caràcter abstracte desenvolupades des de la postguerra fins l’actualitat.\nAntoni Tàpies Gran diptic roig i negre, 1980\n-I a Barcelona us proposem dues exposicions: ‘Fruit Belt’ de l’artista Martin Llavaneras a Espai 13 de la Fundació Joan Miró, una incursió en els marges divisoris entre l’espècia humana i el seu entorn; i la mostra ‘Weegee by Weegee’, que recull més de 100 fotografies del cronista de la Nova York dels anys 30 i 40, es pot visitar a la seu de la Fundació Foto Colectania.


El Femení Sant Adrià guanya el Women’s U18 International Tournament\nLes morades es van imposar a la final al Basket Almeda per 72 -57 en una competició que es va celebrar del 2 a 5 de gener a Cornellà i Sant Boi de Llobregat\nLes instal·lacions esportives de Sant Boi i Cornellà de Llobregat van acollir del 2 al 5 de gener la Women’s U18 International Tournament. Una competició on s’ha pogut veure equips femenins nacionals en edat júnior de gran nivell.\nEl Femení Sant Adrià va complir els pronòstics i es va imposar a la final davant el conjunt cornellanenc del Basket Almeda per un clar 72 a 57 (16-17, 17-17, 22-11 i 17-12). Després d’una primera part molt igualada, un parcial de les adrianenques de 22 a 11 en el tercer quart va ser decisiu. En la lluita per al tercer i quart lloc, el Movistar Estudiantes va guanyar al també conjunt madrileny del Rivas Parque Sureste per 73 a 48.\nLa resta de la classificació va ser la següent: Barça CBS (5), L’Horta Godella A (6), L’Horta Godella B (7), JET Terrassa Blau (8), JET Terrassa Rosa (9), Salta (10), Fundación Lucentum Baloncesto Aloncate (11), CB Cornellà (12), Joviat (13) i Grup Barna (14).\nRedacció / Foto: Basket Almeda-Femení Sant Adrià


«Els homes hem de reflexionar sobre allò que perjudica les dones» - Regió7 :: El Diari de la Catalunya Central\n«Els homes hem de reflexionar sobre allò que perjudica les dones»\nL'autor del llibre «100 pioneres catalanes» va parlar a Manresa de les protagonistes de fites inèdites\ntoni mata i riu 28.02.2020 | 23:15\nAntoni Gelonch ha culminat una trilogia sobre dones que han obert un camí en els seus camps d'acció oscar bayona\nAntoni Gelonch ha culminat una trilogia sobre dones que han obert un camí en els seus camps d'acció\nEn un llibre sobre dones que van ser les primeres d'assolir allò reservat als homes, l'autor ressenya els casos de dues berguedanes com Montserrat Casals –Elena Jordi de nom artístic–, pionera directora de cinema de l'Estat, i Jennifer Prat, la primera dona cap de colla a la Patum\nPrenguin nota: mai cap dona ha presidit el Barça, el Girona ni l'Espanyol. Tampoc un Col·legi Oficial de Metges, el Reial Cercle Artístic de Barcelona, Foment del Treball ni l'Institut d'Estudis Catalans. L'inventari de greuges ocupa dues pàgines, «però podria ser més llarg», adverteix Antoni Gelonch (Lleida, 1956) en un llibre que parla justament del contrari, 100 pioneres catalanes. Culminació d'una trilogia que reivindica el paper de la dona en la societat que va iniciar amb 100 dones, 100 inspiracions creatives i va continuar amb 100 dones catalanes. Dijous, l'autor va ser a Manresa per parlar-ne a l'Espai Òmnium.\nQueda molt camí per fer?\nLa igualtat entre homes i dones queda molt lluny, és un camí llarg per recórrer i hi ha molta feina per fer. La feina de les dones ha de ser pressionar i, la dels homes, reflexionar sobre algunes actituds que permeten que encara hi hagi la desigualtat que hi ha.\nEl llibre ajuda a combatre-la?\nL'objectiu és augmentar l'autoestima dels catalans i de les catalanes. Crec que és un llibre útil tant per als homes com per a les dones per conèixer les lluites lliurades i per saber com van acabar.\nDeu haver-hi casos que l'han colpit.\nSaps que el Govern de la Generalitat no va tenir una consellera fins al 1992? Qui recorda avui en dia Maria Eugènia Cuenca, que va ser a Governació.\n1992! Això és abans-d'ahir.\nA la República, abans de la guerra, no hi va haver cap consellera, però tampoc cap diputada. En el primer Parlament després de la dictadura, dels 135 diputats només 7 eren dones.\nUna xifra que parla per si sola.\nAl Cercle del Liceu, fins al 2000 no hi va entrar cap dona.\nLes dones topaven amb la llei o els costums i les tradicions de la societat patriarcal?\nLegalment, des del 1978 hi ha igualtat entre els homes i les dones, no hi pot haver cap requisit de gènere que les discrimini. I jo no he trobat cap entitat que, avui en dia, els prohibeixi l'entrada. Ara bé, hi havia un tap que encara persisteix. Hi ha camps en els quals s'avança, però tot és molt recent, no està consolidat. Més que de vidre, el sostre és de ciment armat. Com és possible que mai no hi hagi hagut cap dona en una càtedra de ginecologia i obstetrícia o de pediatria?\nPer què persisteix el tap?\nLes posicions estan molt consolidades. I les dones han d'assumir una doble, a vegades triple, càrrega, ja que han de cuidar els seus pares i els seus fills. Això les perjudica en la seva carrera professional. És curiós, però als hospitals hi ha menys dones que homes fent guàrdies.\nLes seves pioneres catalanes tenien la voluntat de trencar un tabú social i, per això, van arribar fins on havien d'arribar?\nEn alguns casos sí que existia la voluntat de trencar barreres, però en d'altres s'hi van trobar per les circumstàncies. Isabel Vila, que va viure al segle XIX, és considerada la primera sindicalista catalana. Se la coneixia com la Isabel Cinc Hores, perquè va defensar que es limités la jornada de treball dels nens i les nenes de menys de tretze anys. Tenia una convicció profunda. Però l'Aldonça de Bellera, per exemple, una pionera de la resistència activa, s'hi va trobar, no era la seva fita obrir camí.\nQui va ser aquesta dona?\nEn enviudar d'Arnau Guillem de Bellera, es va retirar al castell de Rialp, del qual era baronessa. Ens situem als segles XIV i XV. Un dia, va ser atacada per un altre noble, Arnau Roger IV de Pallars. I, com a protesta, es va tancar a la torre i no en va sortir fins que li ho va demanar la reina.\nLa lluita no-violenta que es predica avui en dia.\nHi ha històries que són molt interessants, com ara la de Natividad Yarza, que el 1934 es va convertir en la primera alcaldessa de Catalunya. Es va presentar per Esquerra Republicana a l'Ajuntament de Bellprat, a l'Anoia. I quan va esclatar la guerra, es va fer miliciana... tenia més de 60 anys!\nPel que explica, hi ha dones en tots els àmbits?\nSí, aquesta era una de les fites que em vaig proposar: mostrar la trajectòria de dones de tot el país, de tota la història –el llibre comença amb Santa Eulàlia (segles III-IV), la primera santa catalana canonitzada–, i de tants àmbits com fos possible. Volia fugir del tòpic de la dona que només accedeix a càrrecs de responsabilitat en la medicina i l'ensenyament.\nDurant el franquisme també hi va haver pioneres?\nHi va haver una reculada en els avenços assolits abans i, sobretot en els anys 40 i 50, les pioneres les trobem en el món de l'esport.


L’assistent a un festival de música electrònica al Pas amenaça de mort policies i en lesiona un - Altaveu el diari digital d'Andorra\nL’assistent a un festival de música electrònica al Pas amenaça de mort policies i en lesiona un\nL’home, un turista de 30 anys, va ser detingut després d’oposar una forta resistència a altes hores de la matinada de dissabte\n01/04/2019 (13:15 CET)\nUn turista de 30 anys que assistia al festival de música electrònica Hibernation que s’ha celebrat aquest cap de setmana al Pas de la Casa va ser detingut a altes hores de la matinada de dissabte després de provocar diversos aldarulls i amenaçar de mort els policies que van acudir a intentar posar ordre. A més a més, en l’intent de reduir-lo, un dels agents va acabar lesionat.\nEls fets van passar pels volts de les 4 de la matinada de dissabte en el recinte on es celebrava l’esmentat certamen musical. L’home estava causant aldarulls amb altres assistents i va ser requerit pels vigilants de seguretat privada degudament contractats per l’organització per tal que deposés la seva actitud. L’home va fer cas omís a les advertències i els guardes van requerir la presència de la policia.\nQuan van arribar els agents, l’home va mantenir una actitud desafiant i agressiva. Una vegada calmat se’l va portar a l’establiment hoteler on es trobava allotjat, lloc on va tornar a canviar la seva actitud, i va injuriar i amenaçar de mort els funcionaris de policia, tanmateix fa l’intent d’agredir a un d’ells, motiu pel qual es procedeix a la seva detenció. En el seu control va oposar una forta resistència, i va resultar amb lesions en un dit de la mà dreta i a l’espatlla esquerra un dels agents.\nDisputa en un domicili\nTambé al Pas de la Casa, però dimecres a la tarda, la policia va haver de detenir una dona resident de 37 anys, com a presumpta autora dels delictes contra la funció pública, contra la llibertat i contra la intimitat i la inviolabilitat de domicili. El cos d’ordre va ser requerit pel que semblaria una forta discussió entre veïns. Sobre lloc els agents interventors determinen que la interessada hauria anat al domicili de la seva exparella a recollir la seva filla menor.\nLa dona que acabaria resultant arrestant va protagonitzar en aquest lloc una disputa amb els estadants, i entra al domicili per la forca sense el consentiment d’aquests. Tanmateix, en ser controlada, passades les 5 de la tarda, la dona va mostrar una actitud desproporcionada, es va negar a seguir les indicacions donades, es va resistir fortament i va proferir insults envers els funcionaris de policia.\nRoda el món i torna a les falles\nLa tradició s’imposa al preu\nUn 40% de la població pot patir depressió, ansietat o totes dues malalties\nQuatre de cada deu persones assegura tenir dificultats per arribar a final de mes\nGovern es fixa l’1 de setembre com a data límit per entrar el pressupost 2023 al Consell General\nMarc Forné deixa Liberals


Tres de cada quatre diputats catalans rebutjaran la investidura de Rajoy\nLa proposta que el candidat del PP i Ciutadans porta davant el Congrés recull crítiques dels quatre partits més votats a Catalunya\nDes del Govern es qualifica la proposta de "pacte contra Catalunya", mentre En Comú Podem denuncia la regressió en l'autonomia que suposaria\nEntre els aspectes de l'acord que més polèmica han suscitat hi ha l'intent d'acabar amb la immersió lingüística mitjançant la introducció del trilingüisme\nXavier Domènech (ECP), durant una intervenció l'anterior legislatura\n30 de agosto de 2016 19:15h\n"Afortunadament Catalunya és una comunitat molt plural i molt heterogènia", ha proclamat Mariano Rajoy aquest dimarts en el seu discurs d'investidura. Aquesta pluralitat, però, no es veurà en la votació d'aquest dimecres: una aclaparadora majoria de 36 dels 47 escons que es reparteixen a Catalunya diran 'no' a la presidència de Rajoy i al pacte entre el PP i Ciutadans.\nEn un moment en què tots els consensos semblen haver saltat pels aires a Catalunya, la votació d'investidura concitarà l'acord de més del 75% dels representants catalans. Un rebuig poques vegades vist i només comparable al dels diputats bascos, que repudiaran la investidura per una àmplia golejada de 16 a 2.\nEl percentatge de representants catalans contraris a la investidura reflectirà el malestar que ha produït el pacte assolit per Rajoy i Rivera a les formacions majoritàries i a les principals institucions de Catalunya. Els partits independentistes i el mateix Govern no han dubtat a descriure l'acord com "pacte contra Catalunya", per les seves mesures al voltant de l'ensenyament, que introdueixen un model trilingüe que podria acabar amb el model d'immersió lingüística de l'escola catalana. Mesura que, amb tot, l'Executiu de Puigdemont ja ha avançat que no pensa aplicar encara que s'aprovi.\nTambé per part d'En Comú Podem, formació guanyadora de les dues últimes generals, s'han subratllat les regressions en matèria d'autogovern autonòmic que suposaria l'aplicació del pacte Rajoy-Rivera. Segons Xavier Domènech el model territorial que emana del document de 150 propostes "ens situa en temps de la LOAPA", en referència a la Llei Orgànica d'Harmonització del Procés Autonòmic aprovada el 1982. Per part dels comuns també el model trilingüe ha estat motiu de crítiques directes.\nLa proposta d'investidura troba així el rebuig frontal d'En Comú Podem, ERC i CDC, els tres partits amb més representació. Però, també d'entre els socialistes, els catalans del PSC han estat una de les federacions que amb més tenacitat s'han mostrat contraris a cap concessió del seu partit cap a Rajoy, en contra d'altres federacions i baronies territorials del PSOE que en un moment s'havien obert a una abstenció que desbloquegés la situació política.\nRajoy, "amagat rere Catalunya"\nDurant el seu discurs, Rajoy s'ha referit durant prop de 10 minuts a Catalunya i, en concret, al procés sobiranista. El desig de la independència, segons ha assegurat, "de cap manera es pot atribuir als catalans en el seu conjunt". "Hem constatat una vegada més", ha considerat el candidat a la presidència sobre el resultat electoral, "que Catalunya és molt més que els polítics independentistes, i que aquests no podrien dur a terme els seus objectius sense provocar una enorme fractura a la societat" .\nAquestes paraules, que entronquen amb el compromís ferm inclòs en el pacte amb Ciutadans d'evitar tot tipus de referèndum sobre la independència, han creat malestar entre la majoria dels representants catalans. "Rajoy amaga la seva falta de projecte obrint una divisió entre els catalans que estan a favor del dret a decidir i els que no", ha respost Xavier Domènech després del discurs. El líder d'En Comú Podem ha fet servir una de les manifestacions de Rajoy per ironitzar que està d'acord amb ell en només una cosa: "En què el primer dret de tot ciutadà és decidir sobre la seva nació, i el que planteja una majoria dels catalans és decidir sobre el seu futur".\nEn el mateix sentit s'ha expressat el portaveu d'ERC, Joan Tardà, per a qui les referències de Rajoy a Catalunya són el reflex d'"unes dretes espanyoles que necessiten un enemic". "Mentre existeixin els catalans, les dretes es cohesionaran contra ells per amagar la seva incapacitat de resoldre els problemes de la ciutadania", ha assegurat.\nEl d'Esquerra també ha aprofitat per atiar el PSOE, de qui ha assegurat que "deixa a les dretes el poder perquè no s'atreveix a reconèixer el dret a triar el seu futur de les ciutadanies de les diferents nacions que conformen l'Estat espanyol". Tant és així, que Tardà ja ha avançat el seu 'no' a Sánchez si s'intenta la investidura i no accepta un referèndum sobre la independència.\n30 de agosto de 2016 - 19:15 h\nLa Fiscalia demana al Constitucional que obri la via penal contra Forcadell


La línia 4 del servei d'autobús urbà circularà per l'illa de vianants - Ajuntament de Rubí\nLa línia 4 del servei d'autobús urbà circularà per l'illa de vianants\nLa línia 4 del servei d'autobús urbà circularà per l'illa de vianants Els tres vehicles que fan aquest recorregut disposaran d’una senyalització sonora i circularan a poca velocitat. https://www.rubi.cat/ca/ajuntament/comunicacio/sala-de-premsa/notes/la-linia-4-del-servei-dautobus-urba-circulara-per https://www.rubi.cat/@@site-logo/ajuntament-de-rubi.svg\nEls tres vehicles que fan aquest recorregut disposaran d’una senyalització sonora i circularan a poca velocitat.\nLa línia 4 del servei d’autobús circularà per l’illa de vianants a partir del pròxim 15 de setembre, coincidint amb l’inici del curs escolar. Aquesta és una de les mesures que ha posat en marxa l’equip de govern (format pels grups municipals PSC–ERC) després de que el 7 de setembre finalitzés la prova pilot.\nEl portaveu del grup municipal del PSC, Jordi Peiró, ha explicat en roda de premsa que amb aquesta mesura es pretén millorar el servei de transport urbà i alhora reduir al màxim el descens d’usuaris registrat durant la prova pilot posada en marxa des del passat 1 de juliol. Es calcula que es tracta d’una davallada d’uns 1300 passatgers al dia, especialment pel que fa a la línia 4, i retards de 20-30 minuts que s’han anat resolent durant el mes d’agost.\nLa portaveu del grup municipal d’ERC del govern local, Arés Tubau, ha definit el tancament com “un pas endavant històric en la transformació de qualitat de la ciutat” i ha afegit que “no només afavoreix a comerciants, també a tots els veïns de la ciutat que passegen per la zona”. Tubau ha explicat que durant els dos mesos de la prova pilot “hem escoltat molt a la gent, sobre tot a peu de carrer a diferents horaris, ens hem reunit amb col•lectius, entitats i gent a nivell particular per solucionar ràpidament els problemes que han anat sorgint”.\nPer altra banda, el regidor de Seguretat, Espai Públic i Mobilitat, Francisco Rodríguez, ha avançat que els tres vehicles que conformen la línia 4 disposaran en breu d’un dispositiu sonor per advertir als vianants sobre el seu pas i reduiran la seva velocitat fins assolir els 8 o 10 km/h. El regidor ha explicat que aquest descens de velocitat “no retardarà l’horari del servei perquè abans hi havia més problemes amb l’illa”. A més a més, durant les hores punta aquesta línia disposarà d’un vehicle gran i per a la resta del dia n’hi haurà dos de més petits.\nRodríguez també ha explicat que les acreditacions que abans es lliuraven a l’OAC es poden sol•licitar a partir d’ara a l’àrea de Serveis Urbans i Seguretat (ctra. de Terrassa, 116-118), i que l’equip de govern està estudiant en aquests moments les mesures necessàries per tal de millorar la mobilitat dels veïns de l’illa de vianants i que no disposen de gual.\nUna altra de les mesures consisteix en l’obertura del carrer Llobateres en horari de càrrega i descàrrega, és a dir, els dies laborables fins a les 10.30 h del matí a partir de l’inici del curs escolar, amb l’objectiu de facilitar l’accés dels vehicles fins als sis centres educatius afectats pel radi de l’illa de vianants.\nSegons Jordi Peiró, “l’equip de govern fa una valoració molt positiva d’aquests dos mesos de prova pilot de caràcter definitiu” i ha afegit que “tot i que hi ha hagut reaccions contràries al tancament, tenim un consens polític i estem satisfets perquè la majoria de gent també la valora de forma satisfactòria”. En aquest sentit, s’ha referit a les 1.224 signatures contràries al tancament rebudes recentment a l’Ajuntament. El regidor ha explicat que en aquests moments s’està estudiant la tipologia de signants per tal d’establir la manera de donar-los resposta per part de l’equip de govern.\nPeiró ha assenyalat que durant la prova pilot també s’ha assolit l’objectiu de que la gent “s’acostumi a passar per altres indrets a banda del centre”. També ha destacat que en aquests moments s’obre una nota etapa: per una banda, amb la col•locació del dispositiu de limitació d’accés a l’illa de vianants mitjançant pilones i, per l’altra, la rotació d’aparcament “perquè els veïns de les urbanitzacions i d’altres barris de la ciutat tinguin més fàcil aparcar al centre”.\nPel que fa a la senyalització vertical, ja estan col•locades totes les senyals, però es vol reforçar la senyalització direccional cap al mercat i a les escoles de la zona. La policia local també incrementarà la seva presència en aquestes zones, especialment a les més properes als centres educatius. També s’han demanat les pilones automàtiques que s’hauran d’instal•lar als punts principals de l’illa, tot i que es començaran a posar d’aquí a un mes i mig aproximadament.\nPel que fa a l’aparcament, el regidor Jordi Peiró ha explicat en uns quinze dies s’iniciarà l’elaboració d’un treball de camp per definir la tipologia d’usuaris dels aparcaments de la ciutat, especialment dels situats a l’Escardívol i a l’edifici Rubí+D. “Quan tinguem una diagnosi l’equip de govern estudiarà les mesures adients per tal d’aportar la major rotació possible i facilitar l’estacionament de vehicles al màxim”, ha avançat tot i afegir que aquestes mesures es donaran a conèixer un cop es tinguin els resultats de l’estudi.


Servei/s: Estratègies de valorització del territori i el paisatge\nÀmbit/s temàtic/s: Territori i urbanisme Cultura de la sostenibilitat\nData: Gener 2008 - Març 2009\nClient/s: Consorci del Lluçanès\nTerritoris Serens són aquells que aposten per un model de desenvolupament centrat en la gent que hi viu, potenciant la participació i el dinamisme dels agents i recursos propis i fent de la "serenitat" un paradigma de l'estil de vida que s'hi persegueix.\nEls Territoris Serens estan conformats pels municipis del Cabrerès, Moianès, Vall del Ges, Orís i Bisaura i el Lluçanès que aglutina 33 petits municipis i aproximadament 25.000 persones. El dia 28 de març del 2009, aquest territoris van signar la "Declaració de Lluçà" al Monestir de Santa Maria de Lluçà assumint el compromís d'impulsar un model desenvolupament territorial definit en el concepte de "Territoris Serens".\nEl treball en xarxa que suposa aquest projecte obre un espai de reflexió conjunta sobre els reptes i les dificultats dels territoris implicats i la manera d'articular propostes conjuntes. Es treballa en tres grans àmbits: territori i entorn; treball i economia; cicle de vida.\nEl treball elaborat per Espai TReS pertanyia a l'àmbit de treball i economia, i consistia en una proposta estratègica per promoure els productes locals dels Territoris Serens. El treball considerava "productes locals serens": productes agroalimentaris, transformats o no, que es porten produint o elaborant als Territoris Serens "al llarg del temps"; nous productes alimentaris elaborats a partir de tècniques artesanals o de producció ecològica; serveis de turisme i lleure desenvolupats a l'interior dels Territoris Serens que s'integrin en la perspectiva del desenvolupament rural sostenible; i productes artesans i del sector empresarial soft i creatiu.


CURTMETRATGE 2021 archivos ·\n· CURTMETRATGE · “FINCA REGIA” VEURE A CINEMES GIRONA VEURE EN LÍNIA A FILMIN SINOPSI Iñaki (79) que viu de lloguer amb una renda antiga, comença a rebre visites incòmodes a casa seva. Descobreix que el seu pis està en venda en una immobiliària. I la llei...\n· CURTMETRATGE · “XOVES DE COMADRES” VEURE A CINEMES GIRONA VEURE EN LÍNIA A FILMIN SINOPSI El seu món era ja com un formiguer buit, un rusc quasi sec en la que ha arribat un grill bulliciós. Directora:Noemi Chantada Puime País: España Género: Ficción...\n· CURTMETRATGE · “NIGANDIK” VEURE A CINEMES GIRONA VEURE EN LÍNIA A FILMIN SINOPSI El pare d’Aitzber (37) viatja diàriament a la ciutat amb la intenció de protegir la llar de la seva infància, que està sent enderrocada. Aquesta acció, aparentment...


La Pensió: * VIU LA REVETLLA *\n* VIU LA REVETLLA *\nHi ha tot un seguit d'antigues creences populars referides a la Nit de Sant Joan:\n-Existeix la creença que qui es pren un bany a la platja la mateixa Nit de Sant Joan en tocar les dotze campanades, conservarà la salut del cos, molt especialment la de la pell. Aquest ritual ha de ser repetit cada any, si es desitja perllongar-ne els efectes. El refrany "Bany de Sant Joan, salut per a tot l'any" és un recordatori d'aquesta cita anyal.\n-En el passat, als pobles de vora el mar, era costum que la vespra de Sant Joan les fadrines posaren en un got ple d'aigua el blanc d'un ou. L'endemà, l'examinaven a fons: si el blanc havia format la imatge d'una barca, això era senyal que el seu xicot seria mariner; però, si hi havia la figura d'un forcat o la d'un arbre, el seu futur espós seria llaurador.\n-Es diu que la Nit de Sant Joan és la millor de l'any per a descobrir corrents d'aigua subterrànis o per collir herbes de muntanya, que en aquest temps han adquirit el màxim de la seua virtut guaridora.\n-Per mitjà de tres faves -una pelada, l'altra a mig pelar i la tercera amb la corfa- una jove casadora pot conéixer la situació econòmica de qui serà el seu promès. La Nit de Sant Joan, ha de guardar les faves dins d'una bosseta, les amaga davall del llit i, en despertar-se, en treu una a l'atzar. Si treu la pelada, el seu promès serà més pobre que una rata. A mig pelar, ni ric ni pobre. Si li ix la de la corfa, el seu xicot serà farcit de milions. També es poden fer servir tres creïlles (patates).\n-La tradició popular atribueix a Sant Zacaries l'encesa d'una fogata per a celebrar el naixement del seu fill. Per aquest motiu, hi ha qui adreça constants invocacions al pare de Sant Joan Baptista durant la preparació d'una foguera i les cessa quan hi cala foc.\nPublicado por La pensió en 2:58\nEtiquetas: Bar i Galeria, Barcelona, Galeria, Lapensió, Malgrat de Mar, SANT JOAN


Adrià Corella ©\nAmb aquesta exposició, Can Boet pretén seguir en la línia d’un els principals objectius de l’equipament, col·laborar amb les iniciatives dels estudiosos locals per donar a conèixer els seus estudis dins l’àmbit del patrimoni arqueològic i natural.\nLes fonts són un patrimoni cultural i natural, perquè no només formen de la nostra identitat cultural (llegendes, mites, aplecs-fontades...) sinó que alberguen un dels recursos naturals més preuats: l’aigua. És per això que els autors reivindiquen conservar-les com a elements patrimonials. I entorn l’aigua, ja sabem que s’hi fa vida, tots els organismes vius en depenen i n’hi ha que s’han especialitzat en aquests tipus d’ambients, com les molses que estudien els investigadors de la Delegació de la Serralada Litoral Central (ICHN).\nS’han organitzat un programa de conferències, visites dinamitzades i una activitat familiar per donar a conèixer les fonts i els estudis que s’estan duent a terme a tota classe de públic. La inauguració serà el 20 de febrer a les 18.30 h. Tot seguit hi haurà ja el primer acte: una conferència a càrrec dels autors de “Fonts del Montseny”. El dijous 27 de febrer a les 18.30 h a Can Boet es farà la conferència “Fonts de la Serralada Litoral Central”, projecte de la Delegació de la Serralada Litoral Central (Institució Catalana d’Història Natural), mentre que el 22 de març a les 12 h a i dins la celebració del Dia Mundial de l’Aigua tindrà lloc l’activitat familiar “La vida a l’aigua de la bassa de Can Boet”. Durant aquest temps es faran visites dinamitzades per a escolars i grups.\nL’exposició es podrà visitar els dijous de 17 a 20 h i dissabtes de 10 a 13 h.


Dancing For Decadence: 2014\nAddenda - Discografia Tot-all 2008-2014\nDesprés d'uns mesos, això sempre torna de tant en quan. Us deixo la recopilació de la discografia d'Addenda que es va treure per la seva gira Europea, en format CD-R però una edició elegant. Inclou la majoria dels temes dels seus 3 treballs més una gran quantitat de directes i rareses. Aquí\nPublicat per Undelluable a 6:53 Cap comentari:\nThe Red Sexy Band - This Could Be A Sexy World...\nL'últim que penjo avui. The Red Sexy Band eren un grup de la provincia de Girona que ha quedat en l'oblit. El disc, editat el 99 sembla un homenatge als dos primers discos de Randy. La veu sona igual, la música té la mateixa melodia i velocitat però és que inclús el missatge marxista/comunista és el mateix!\nNo treu que sigui un disc a tenir en compte, sobretot per l'arxiu històric, però no brilla per la seva originalitat. És interessant veure qui està darrere d'aquest disc: Joan Colomo (Zeidun, La Cel·lula Durmiente, etc) i Càndid Coll (Zeidun, Autodestrucció) entre altres. Tinc entès que en el moment van treure un split amb Non Violence Begins With Breakfast però no he trobat cap enllaç a aquest disc.\nSi ets un fan dels 90 i, sobretot, de The Rest Is Silence i There's No Way We're Gonna Fit In, aquest disc serà pura nostàlgia.\nPublicat per Undelluable a 4:46 Cap comentari:\nJack Torrance - Jack Torrance\nAquí un altre disc pels més friquis de l'underground barcelonès. Jo mai havia sentit el nom de Jack Torrance fins que vaig veure que tocaven al Caos de Gràcia de fa dos anys. Sembla ser que era un concert de reunió d'una banda que en seu moment va ser important. El cas és que no hi havia re seu penjat en lloc i molt poca informació.\nEm va costar lo seu trobar el disc però per sort un company el tenia al seu disc dur. La veritat és que no fan res de l'altre món (hardcore vuitanter) però està bé poder deixar això a l'abast de qualsevol si, com molta gent que va venir al Caos a Gràcia, els considera un grup de culte.\nJack Torrance més tard van seguir amb grups com OTAN o Invasión, així que ja veieu que tot a Barcelona acaba en familia!\nPublicat per Undelluable a 4:34 Cap comentari:\nInvasión - Discografía Completa\nAquí un disc de les bandes més 'mitològiques' de Barcelona, Invasión. D'ella n'han sortit grups com Destino Final i OTAN.\nMai els vaig arribar a veure, així que fa poc em vaig pillar la seva discografia completa editada al Japó. Aquí s'inclouen els seus 2 albums (homònim i La Caza) més la primera demo.\nPer qui mai els hagi escoltat, Invasión han creat escola en el que refereix a posar el reverb i el delay a la veu a volum màxim, mesclan-t'ho amb el d-beat i el hardcore més sorollosos. Normal que els editin els japos!\nPublicat per Undelluable a 3:45 Cap comentari:\nStockyard Stoics - Resistance\nUn enllaç d'Stockyard Stoics. Sembla que ja han plegat, creant més tard The Regressives i tenint certs membres a Morning Glory.\nAquest disc és una meravella. Realment està tocat amb magistral senzillesa i els temes tenen un feeling entre si que no van poder aconseguir a Catastrophe. Això és una mescla de punk clàssic, oi, punk-folk a l'estil de Gainsville i una mica d'ska (molt poc).\nRealment seria dificil decidir un tema, com ja he dit tenen tots la mateixa essència. Suposo que ens quedariem amb Sad Songs, l'epíleg que resumeix tot el disc. Aquí\nPublicat per Undelluable a 3:36 Cap comentari:\nThe 241ers - Murderers\nAprofito l'estiu per pujar alguns enllaços. Primer de tot, The 241ers. Amb membres de Stockyards Stoics i The Filaments, sembla que Murderers ha sigut el seu únic album, tot i que a Household Name Records no especifica la seva dissolució (esperem veure'ls algun dia per Europa?).\nThe 241ers fan un tipus de punk acústic, que deixa el regust dels Stockyards. Així doncs, una mescla entre cançó protesta, folk anglosaxó i punk clàssic, més a la vena del que podria fer Chuck Ragan que pas Against Me!. Per mi un dels temes més destacables del disc és 'Stories Of Old' que parla sobre la batalla de Cable Street el 1936.\nIgual que Stockyard Stoics, The 241ers és un d'aquests grups que ha passat a l'historia sense pena ni gloria però que ha estat altament passat per alt. Aquí\nPublicat per Undelluable a 3:19 Cap comentari:\nLa Letra Pequeña - Demo 2011\nVet aquí un descobriment des de Madrid. Crec que mai han arribat a Barcelona. La Letra Pequeña porten temps amb la demo al bandcamp però, digueu-me raro, no me l'escolto si no la puc portar a l'mp3. Així que, amb perdó, la he ripejat de manera una mica gitana. En total son 11 temes d'emoviolence. No val dir que és screamo això! A mi em recorden als primers Loma Prieta o al talls més melòdics de Deafheaven. Aquí\nPublicat per Undelluable a 4:36 Cap comentari:\nDispeine - Muerte A La Policía Y Viva La Golfería\nÚnica referència d'aquest grup de Madrid, hereder de Kartón De Zumo. Es comenta que, quan van grabar aquestes 15 cançons, no hi tenien lletra i la cantant només fotia crits sense sentit. Les lletres van venir després. Algunes quadren i altres no. També es comenta que l'edició física del disc la van fer rapidíssim i es van deixar, almenys, 5 lletres. He intentat reconeixer les lletres amb els temes, però tan sols he aconseguit fer-ho amb 4 o 5 temes, pel que la majoria no tenen nom. Vaig esperar un temps, ja que em van comentar que em podrien passar, encara que fos, el títol dels temes, però se m'ha acabat la paciència! Us passo els temes i un escanejat de les lletres, a veure si entre totes podem desxifrar, almenys, els temes amb lletra.\nAixò si, el grup té un estil de crust/hardcore molt pulit i energètic. Tot una llàstima! Aquí\nPublicat per Undelluable a 5:13 Cap comentari:\nTurnstile - We Listen To Ourselves\nAvui també recupero la primera demo dels Turnstile de la Plana. 7 temes de post-hardcore obviament inspirat per Hot Water Music. Aquí encara cantaven en anglès . Ara mateix el grup es troba parat, però esperem veure'ls aviat! Aquí\nPublicat per Undelluable a 9:10 Cap comentari:\nImpúdics - Pit i Collons\nTinc l'orgull de presentar aquest troç de disc. Impúdics son quatre colegues de la Costa Brava que ja portaven temps en diferents grups però mai s'havien atrevit a fer el salt a la grabació. Està clar que tenien unes ambicions molt grans perquè només hi ha elogis pel seu primer treball. Primer de tot, la qualitat de la grabació, feta a Ultramarinos. En segon, els temes. El que fan els Impúdics és una mescla de tota una juventut dedicada al punk. Podem trobar temes més propers al hardcore dels 80's, a l'skate punk dels 90's i temes molt influenciats per grups com Hot Water Music.\n15 enèrgics temes (incloent pulidíssima versió de Bad Mongos) que, després d'escoltar-ho et deixen totalment esgotat. Estigueu antentes que d'aquí poc això sortirà en versió CD. Aquí\nPublicat per Undelluable a 6:43 Cap comentari:\nUra - Demo 2013\nAprofitant que estic veient aquests videos del festival 'La Revuelta Primate' fet al 13 Monos de Salamanca, penjo la primera demo de Ura. Son un grup de Bilbao i el seu so està molt influenciat per les bandes de crust/post-metal a l'estil de Catharsis o els primers temes de Fall Of Efrafa. Les parts eternament lentes i el d-beat s'entrellacen sense complicacions. Lletres sobre alliberació animal. Crust (no crosta) de veritat! Aquí el bandcamp.\nPublicat per Undelluable a 5:18 Cap comentari:\nFirmeza 10 - El Grito De La Tierra\nUn clàssic del d-beat barcelonès del que ja no en quedava ni un enllaç que funcionés. Aquí el deixo.\nPublicat per Undelluable a 4:37 Cap comentari:\nCrooked Cross - 7''\nSi us pensaveu que Horrid Cross era el grup de black metal més cru i destrossa-timpans de les contrades floridenques, estaveu equivocats. Segurament un projecte paral·lel d'aquests anteriors, Crooked Cross va ser un grup d'un sol EP amb un so atronador. Els 5 temes que surten al 7'' estan sobresaturats, el so és infernal i no s'enten res. Es mereixen una entrada per tal blasfemia al punk, el black metal i al soroll. Bravo!\nRedirecciono al recomanadíssim blog Cut & Paste, que és d'on ho he tret.\nPublicat per Undelluable a 6:59 Cap comentari:\nAddenda + Hamato Yoshi - Split\nPer fi els Addenda han fet el seu propòsit: treure una cinta. Feia temps que s'esperava que el grup a mig terme entre Donosti, Premià i Cornellà treiessin material nou. S'ha de recalcar la bona qualitat de la grabació i mescla, que li dona molta més força que a anteriors grabacions. Son 10 temes de hardcore zapatillesc, recordant als clàssics Seein' Red o HHH que estem acostumats però aportant noves melodies més pesades ('Mai No Li Faria'), més melòdiques ('No Ens Queden Més Mitjans') o més metalleres ('Benetako Mons-truak'). A tot això li acompanya una bona versió dels 'ac'.\nL'altre cara de la cinta va pels temes que van quedar dels portuguesos Hamato Yoshi. Grup resident a Coïmbra amb un membre d'Addenda i un altre de Respostas Simples que practicaben més o menys el mateix que Addenda. Hardcore ràpid com un ninja. Desgraciadament és el primer i últim disc dels Hamato (com els hi agradava que els hi diessin).\nEl disseny l'ha fet el company Chhhristian i això sortirà de l'infame segell PlayFastOrDont d'aquí poc. A part, podreu veure a Addenda per Euskal Herria aquest cap de setmana. Atentes!\nAquí un bandcamp i aquí l'altre.\nPublicat per Undelluable a 6:51 Cap comentari:\nCrimen De Estado - S/t + 7''\nUs deixo un parell de discos de Crimen De Estado que han caigut. Primer de tot, la maqueta que van treure en CD i que em va arribar a les mans qui sap com. En segon lloc, el 7'' que conté el tema homònim (el millor tema del grup tot i ser el més diferent) i un so més acceptable. El que no he trobat ha sigut el compartit amb Sudor i, s'agraïria si algú fa l'aportació. Aquí i aquí, soroll des de les clavegueres barcelonines!\nPublicat per Undelluable a 3:07 Cap comentari:\nMontserrrat - Monsterrrat\nEstem amb l'electro-pop insurreccionalista que no parem. Aquí els referents actuals d'aquest 'pal': Montserrrat. Formats per membres de El Pogo Del Organillo, DJ Ruido De Guerra o Kartón De Vino i anteriorment amb el desaperagut Uri Caballero a les seves files, per fi apareix el primer disc d'aquests post-adolescents antisistema. Les bases d'una caixa de ritmes es mesclen amb les guitarres psicodèliques i lletres entre la traidició anarquista, l'incivisme i l'amor platònic. 8 temes que faran posar-se a ballar fins al crusty més podrit de La Jungla. N'idea de com s'acabarà editant això, però ja podeu escoltar 'Maria Antònia', 'Mestressa' i la resta del disc al seu soundcloud. També us podeu baixar els temes per separat.\nPublicat per Undelluable a 2:44 Cap comentari:\nEl Ataque De La Basura Radioactiva - Directo 2008\nUn segon directe per avui. En aquest cas, tornem amb El Ataque De La Basura Radioactiva. De la pàgina desconciertos25hombres.blogspot.com he tret aquest directe. De la mateixa manera que amb el de Folie À Trois, m'he dedicat, bàsicament, a separar els temes, per poder disfrutar individualment de cada un d'ells. Cal mencionar la sempre màgica 'Caos En Barcelona' i un manifest pro-tecnologia/anticapitalista de Daniel Inalámbrico. Aquí esta.\nPel que es veu encara existeix un espai a nodo50 on hi ha molt material de 'El Ataque'. Us el deixo aquí.\nPublicat per Undelluable a 6:18 Cap comentari:\nFolie À Trois - Directo\nAvui, una mica de hip hop. Us deixo un directe dels madrilenys Folie À Trois, un trio de rap anarquista, per pensar i reflexionar més enllà de postures insurreccionalistes i blackblockeres. Aquest directe el vaig treure d'un blog però no hi ha molta informació sobre en quin moment es va realitzar ni re (tot i que els temes son tots d'abans de 2006, pel que la data deu ser propera). M'he dedicat a disseccionar-lo tema per tema, ja que el directe original era una peça de 50 minuts i no hi havia informació sobre els temes. Alguns d'ells difereixen de les grabacions originals, tant en base com en estructura, pel que és prou interessant. Hi ha un parell de temes que no he aconseguit situar-los a la discografia del grup, així que no els hi he posat cap nom. Si algú ho descobreix, seria d'agrair la informació. Apa, aquí està, que aprofiti!\nPublicat per Undelluable a 4:19 Cap comentari:\nxPersonal Tsunamix - Fuerza\nUna altra entrada per avui és aquest disc. Poc conec de xPersonal Tsunamix, només que es tracta d'un projecte en solitari d'algun tio d'Almería que li mola el hardcore-punk i té certa relació amb penya anarquista de Madrid. No és que em motivi excessivament el què fa però he vist que tots els enllaçs estaven petats i he decidit pujar-lo. Aquest disco està dedicat a la difunta mare de xPersonal Tsunamix i apareix el tema 'Con objetivos, con ilusión', que ja van versionar Duelo al seu moment. Aquí està.\nPublicat per Undelluable a 6:50 Cap comentari:\nEl Ataque De La Basura Radioactiva - Artificial + Primeras Mutaciones\nMés material que anem repartint. Avui us presento un projecte ja extingit però que val la pena recordar. El Ataque De La Basura Radioactiva és un must de l'electropop insurreccionalista barcelonès. Podeu veure diverses actuacions del projecte dirigit per Daniel Inalàmbrico a vimeo, així com actuacions amb el seu nou projecte Hipercarga (en aquest mateix blog hi ha penjat un directe seu). Artificial diria que va ser dels últims discos que va treure i conté temes tant mítics com 'Príncep de l'Anarquia' o una versió d''Oi!, Oi!, Oi!' de Decibelios. Aquí us el deixo i, de pas, el 'Primeras Mutaciones' que no sé quin lloc ocupa a la cronologia de 'El Ataque' però és igualment conté temacles com 'Caos En Barcelona'.\nPublicat per Undelluable a 5:29 Cap comentari:\nSlapstick - Discografia\nEp, sembla que encara queden bales a la recàmara. Aquesta n'era una d'urgent. Slapstick va ser un grup de Chicago que va tocar durant els anys 90 barrejant ska i punk i veus 'rasposes' i que, a part de ser una important influència per a l'ska-punk en general, van ser l'arrel de milers de grups de la ciutat, entre ells The Lawrence Arms, Alkaline Trio, The Smoking Popes, The Broadways o Less Than Jake. Fa temps van editar la seva discografia i m'ha sigut una mica complicat trobar-la. Així que us ho poso fàcil. El més destacat son els 6 o 7 primers temes que mai van ser editats i estan grabats amb més qualitat que la resta. Aquí\nPublicat per Undelluable a 13:48 Cap comentari:\nAitor Nieve - No Vull Ser Un Policia + Caos I Pau\nAutobombo. Pensava que ja havia pujat això però al final es veu que no. Això és un k7 que vaig treure farà dos mesos o així. Els temes ja fa temps que els he anat tocant però no els havia grabat 'bé' i, entre una cosa i l'altra, es va anar allargant la grabació i vaig repetir-la vàries vegades. L'edició de les cintes també ha funcionat gràcies al reciclatge massiu i vaig fer unes 50 (concretament 52) grabades a mà i també pintades amb spray. Crec que el temps i l'experiència ha donat els seus fruits i he aconseguit fer una grabació bastant més notable que la de 'Punk D'Esplai' i l'edició també acompanya més. Aquí\nDegut al temps que vaig tardar en acabar l'edició del k7, em va donar temps a treure uns quants temes nous i no volia esperar un any o més a grabar-los, així que vaig decidir fer una edició que acompanyés el k7. Vaig grabar els 5 temes nous amb una grabadora de veu, vaig fer el folleto a mà i vaig recopilar-ho en format mini-cd (que no mini-DISC) perquè em semblava interessant fer servir nous formats i provar grabacions diferents. El resultat és molt cru però crec que els temes son bastant guais o almenys això m'han dit! Aquí\nSi a algú li interessa encara tinc moltes còpies d'ambdós 'discos' que els venc junts al preu d'1€, que és més o menys (en realitat son uns 0,80€) el que em vaig gastar entre els mini-cd's, els sprays, les piles de la grabadora, les fotocopies i algo més.\nPublicat per Undelluable a 3:47 Cap comentari:\nCopycats - K7\nS'estan acabant tota l'artilleria que tenia aquest any, així que no us flipeu en pensar que pujaré un disc cada dia. Els Copycats son de Granada i em van arribar de la mà del Jaume Polzedelamort per un intercanvi de cintes. Fan així com garatge però d'abans, no en plan Mujeres o Aliment, sinó més rock'n'roller i també més punk. Ara fa poc han tret també un 7'' que el podeu escoltar aquí: http://copycats-punk.bandcamp.com/. El que jo us deixo és la seva cinta anterior que ja conté alguns temes del 7''. El so és més brut i crec que aquí resideix la seva gràcia. 'Blood Is The Way' és el TEMA. Aquí.\nPublicat per Undelluable a 5:19 Cap comentari:\nAddenda - No Ens Calen Més Mitjans (Re-master) + Duelo - Noviembre 2013\nAquí us deixo un re-master del CD d'Addenda 'No Ens Calen Més Mitjans'. Esperava que ells l'haguessin pujat abans però son uns mantes, així que em prenc la llibertat de pujar-lo jo. Realment podria estar més aconseguit però es crec que està bastant ben aconseguida la 'pujada' de volum general. Aquí\nCom que m'ha quedat el post curt, faig un 'dos por uno'. El 3er disc de Duelo des de Madrid amb gent de Decisión i Karton de Zumo. Personalment em sembla de puta mare que hi hagi aquest revival de grups de hardcore melòdic que a més contenen lletres polítiques, feia falta alguna cosa així. Tot i això, sóc bastant més fan del seu segon 'disc' (Diciembre 2012), aquest últim disc crec que s'han passat de melòdic. Això no treu que sigui un mal disco. Aquí\nPublicat per Undelluable a 3:31 Cap comentari:\nEl Ataque De La Basura Radioactiva - Artificial + ...\nAddenda - No Ens Calen Més Mitjans (Re-master) + D...


MEDICINA D'URGÈNCIES (SABADELL) - COMT\nMEDICINA D'URGÈNCIES (SABADELL)\nPublicat a maig 1, 2022 maig 2, 2022 per admin\n937231010 (ext 21089)\nIncorporació immediata al Servei d’Urgències del Consorci Corporació Sanitària del Parc Taulí, hospital universitari. Les condicions laborals, són les establertes en el II Conveni de la Sanitat Concertada\nCatalana: jornades completes i temps parcials amb temps no assistencial, en mòduls de 12 hores de dilluns a diumenge, i a més a més, possibilitat d’ efectuar jornada complementaria d’atenció\ncontinuada (guàrdies). Oferim un projecte innovador amb millores estructurals de futur i amb condicions organitzatives i retributives específiques pel fet de treballar en el Servei d’Urgències.\n Títol de llicenciatura/grau en Medicina i Cirurgia.\n Títol d’Especialista en Medicina Interna o Familiar i Comunitària o en altres especialitats\n Postgrau o màster en Medicina de Urgències i Emergències.\n Experiència en l’atenció urgent.\n Capacitat de treball en equips multidisciplinaris i de comunicació.\nLa persona candidata designada, es vincularà mitjançant un contracte d’interinatge per vacant o,\ntransitòriament, altres modalitats que en dret sigui possible, sense que aquest/a perdi la condició d’interí i sempre pel temps imprescindible fins a la convocatòria reglamentària de la plaça amb caràcter definitiu\nLes condicions generals d’aquesta convocatòria es regiran pel què recull el present anunci i amb els procediments que es detallen a les bases tipus de convocatòria per a ocupació de places vigents, que es pot consultar en la pàgina web de l’entitat www.tauli.cat .\nEn compliment de la LISMI, el Consorci, tindrà en consideració la reserva per a les persones candidates que acreditin una discapacitat igual o superior al 33%, sempre que siguin idònies per al desenvolupament de les funcions a cobrir.\nLes persones interessades podran fer la seva inscripció a l’enllaç https://bit.ly/3KgHDBB on caldrà\nadjuntar el currículum en format PDF i adjuntar com a documents addicionals, els requisits de la\nconvocatòria, així com tota aquella documentació que considereu adient per a l’acreditació dels mèrits individuals. Per a consultes en relació a aquesta convocatòria, us podeu adreçar a seleccio@tauli.cat indicant el número de referència d’aquest anunci (22_20_FAC_URG).